open-index/open-wikipedia-markdown huggingface dataset:
ବୋଇତ

[thumb|ଓଡ଼ିଶାର [ବ୍ରାହ୍ମଣୀ ନଦୀ|ବ୍ରାହ୍ମଣୀ ନଦୀରେ ଭାସୁଥିବା ସୋଲ ବୋଇତ ।]]
ଶାସନର ଉତ୍ଥାନ କାଳରେ** ବୋଇତ**ସବୁ ପୁରାତନ କଳିଙ୍ଗରେ ତିଆରି ବିଶାଳ ନାଆ ଓ ଜାହାଜକୁ ବୁଝାଇଥାଏ । କଳିଙ୍ଗର ସମୁଦ୍ରମୁଖୀ ଅଞ୍ଚଳ ଯଥା ଓଡ଼ିଶା ଓ ପଶ୍ଚିମ ବଙ୍ଗ ଓ ଆନ୍ଧ୍ର ପ୍ରଦେଶରେ ଅନେକ ପ୍ରମୁଖ ବନ୍ଦର ଥିବା ହେତୁ ସେଠାରେ ବୋଇତସବୁ ବ୍ୟବହାର କରାଯାଉଥିଲା । ପୁରାତନ ବଣିକମାନେ କଳିଙ୍ଗରୁ ଏହି ବୋଇତରେ ବାଲି, ଜାଭା, ସୁମାତ୍ରା, ବୋର୍ଣ୍ଣିଓ, ଶ୍ରୀଲଙ୍କା, ମାଲେସିଆ, ଭିଏତନାମ, ଥାଇଲାଣ୍ଡ, କାମ୍ବୋଡ଼ିଆ, ଫିଲିପାଇନ୍ସ ଓ ଚୀନ ଆଦି ଦୂର ଦେଶମାନଙ୍କୁ ବେପାର ବଣିଜ ଓ ସାଂସ୍କୃତିକ କାରବାର ପାଇଁ ଯାତ୍ରା କରୁଥିଲେ ।

## ତିଆରି
ସଂସ୍କୃତ "ଯୁକ୍ତିକଳ୍ପତରୁ" ଓ ଓଡ଼ିଆ *ମାଦଳା ପାଞ୍ଜି*ରେ ବୋଇତ ତିଆରିର ପ୍ରଣାଳୀ ଓ ନିୟମ ଉଲ୍ଲେଖ । ଏଥିରେ ରାଜା ଭୋଜ ସ୍ଥାନୀୟ କାଠରୁ ବୋଇତ ତିଆରି କରୁଥିଲେ ବୋଲି ଉଲ୍ଲେଖ ରହିଛି ।
ଚିଲିକାରୁ ମିଳିଥିବା ବିଭିନ୍ନ କାଠକାମ ଯନ୍ତ୍ର ଓ ଅନ୍ୟାନ୍ୟ ବସ୍ତୁରୁ ପ୍ରମାଣ ମିଳେ ଯେ ନିକଟରେ ଥିବା ଗୋଳାବାଇଠାରେ ଏକ ବୋଇତ ତିଆରି କାରଖାନା ଥିଲା ।

## ବର୍ଣ୍ଣନା
ବଣଗଡ଼ ଓ ଚନ୍ଦ୍ରକେତୁଗଡ଼ରୁ ମିଳିଥିବା ଖ୍ରୀ.ପୂ. ୪୦୦-୧୦୦ ଭିତରର ପୋଡ଼ାମାଟି ମୋହରରୁ ଜଣାପଡ଼େ ଯେ ବୋଇତରେ ମକା ଆଦି ଶସ୍ୟ ବୋଝେଇ ହୋଇ ସମୁଦ୍ରରେ ଯାଉଥିଲା । ବୋଇତଗୁଡ଼ିକର ଗୋଟିଏ ମାସୁଲ ଓ ଏକ ଚାରିକୋଣିଆ ପାଲ ରହୁଥିଲା ।
ଓଡ଼ିଶାରେ ପ୍ରଥମ ବୋଇତର ଚିତ୍ର ଏକ ମୂର୍ତ୍ତିରେ ଖୋଦିତ ଦୁଇଟି ଜାହାଜ । ଏହା ଭୁବନେଶ୍ୱରର ବ୍ରହ୍ମେଶ୍ୱର ମନ୍ଦିରରୁ ମିଳିବା ପରେ ଓଡ଼ିଶା ରାଜ୍ୟ ସଂଗ୍ରହାଳୟରେ ସଂରକ୍ଷିତ ହୋଇରହିଛି । ପ୍ରଥମ ବୋଇତଟିର ଆଗ ଭାଗରେ ଛିଡ଼ାହୋଇଥିବା ହାତୀ ଥିଲା ବେଳେ ମଝିରେ ଦୁଇଜଣ ଲୋକ ବସିଛନ୍ତି ଓ ତାଙ୍କ ଭିତରୁ ଜଣେ ନାବିକ ମଙ୍ଗ ଧରି ବୋଇତଟିକୁ ଚଳାଉଛନ୍ତି ।
ଭୁବନେଶ୍ୱରର ଏକ ଦେଉଳର ଉପରିଭାଗ ଓଲଟା ବୋଇତସମ ହୋଇଥିବାରୁ ଏହାର ନାମ ବଇତାଳ ଦେଉଳ । ଲିଙ୍ଗରାଜ ମନ୍ଦିରରେ ଥିବା ୧୧ଶ ଖୀଷ୍ଟାବ୍ଦର ଏକ ମୂର୍ତ୍ତିରେ ନାରୀଜଣେ ବୋଇତଟି ଚଳାଉଥିବା ଖୋଦିତ । କୋଣାର୍କରେ ୧୩ଶ ଶତାବ୍ଦୀର ଏକ ମୂର୍ତ୍ତିରେ ବୋଇତଟିଏ ଚାରିଜଣ ନାବିକଙ୍କ ଦେଇ ଚାଳିତ ହେବା ଦେଖିବାକୁ ମିଳେ । ଏହି ବୋଇତରେ ମଝିଭାଗରେ ଏକ ଛୋଟ କୋଠରୀ ଭିତରେ ଧନୁଶର ଧରି ବସିଥିବାର ଦେଖିବାକୁ ମିଳେ । କୋଣାର୍କ ମନ୍ଦିରରେ ଥିବା ଏକ ବୋଇତରେ କଳିଙ୍ଗ ସହ ଆଫ୍ରିକାର ବାଣିଜ୍ୟିକ କାରବାର ବାବଦରେ ଜଣାଉଥିବା ଜିରାଫଟିଏ ଖୋଦିତ ।

## ବାଲି ଯାତ୍ରା
ପିଲାମାନଙ୍କ ଖେଳନା ଭାବେ ଛୋଟ ବୋଇତସବୁ ଓଡ଼ିଶାରେ ଓ ମୁଖ୍ୟତ କଟକରେ ପାଳିତ ମେଳା ବାଲିଯାତ୍ରାରେ ଦେଖିବାକୁ ମିଳିଥାଏ ।
ବାଲିଯାତ୍ରାର ଅର୍ଥ ବାଲି ଦ୍ୱୀପକୁ ଯାତ୍ରା । ଏହା ବାଲି ସହ ପୁରାତନ ବେପାର ବଣିଜ କାରବାରକୁ ସୂଚାଇଥାଏ । ଏହି ମେଳାରେ ପୁରୁଷ, ମହିଳା ଓ ଶିଶୁଗଣ ନୂଆ ପାରମ୍ପରିକ ଲୁଗା ପିନ୍ଧି କଦଳୀ ପାଟୁକା ତିଆରି ଛୋଟ ଡଙ୍ଗାରେ ଦୀପ ଜଳାଇ ଗାଡ଼ିଆ ଆଦିରେ ଭସାଇଥାଆନ୍ତି । ଏହି ଦିନ ସାଙ୍କେତିକ ଭାବେ ସାଧବମାନଙ୍କୁ ପାଛୋଟିବା ଲାଗି "ବୋଇତ ବନ୍ଦାଣ" ପାଳନ କରାଯାଇଥାଏ । ଏହା ବାଲିର "ମାସକପାନ କେ ଟୁକଡ଼" ପର୍ବ ଓ ଥାଇଲାଣ୍ଡର "ଲୋଇ କରାଥଙ୍ଗ" ପର୍ବ ସହ ସମାନ । ଏ ସମସ୍ତ ପର୍ବ ବର୍ଷର ଏକା ସମୟରେ ପାଳିତ ହୁଏ ଓ ପାରମ୍ପାରିକ ବୋଇତର ଅବିକଳ ଛୋଟ ସାଙ୍କେତିକ ଡଙ୍ଗା ଭସାଯାଇଥାଏ ।

## ଆଧାର 
ଶ୍ରେଣୀ:ଓଡ଼ିଶାର ଇତିହାସ
ଡିଭାଇନ ପବ୍ଳିକ ସ୍କୁଲ, ରାୟଗଡ଼ା

**ଡ଼ିଭାଇନ୍ ପବ୍ଳିକ ସ୍କୁଲ, ରାୟଗଡ଼ା** ଏକ ସହଶିକ୍ଷା ଭିତ୍ତିକ ଇଂରାଜୀ ମାଧ୍ୟମ ଉଚ୍ଚ ବିଦ୍ୟାଳୟ । ରାୟଗଡ଼ା ସହରର ବାଇପାସ୍‌ ରାସ୍ତାରେ ଥିବା ୟୁଜିଏମ୍ଆଇଟି (:en:Utkal Gourav Madhusudan Institute of Technology, Rayagada) ସାମନାରେ ଏହା ଅବସ୍ଥିତ ।

## ଇତିହାସ 
୧୯୯୩ ମସିହାରେ ପ୍ରତିଷ୍ଠିତ ଏହି ବିଦ୍ୟାଳୟ ଓଡ଼ିଶା ସରକାରଙ୍କ ଶିକ୍ଷା ବିଭାଗଦ୍ୱାରା ସ୍ୱୀକୃତିପ୍ରାପ୍ତ । ଏହି ବିଦ୍ୟାଳୟରେ ହିନ୍ଦୀ ଦ୍ୱିତୀୟ୍ ସ୍ୱୀକୃତ ଭାଷା । ବିଦ୍ୟାଳୟଟି ଆଇସିଏସ୍ଇ (ICSE) ସହ ଅନୁବନ୍ଧିତ । ବିଦ୍ୟାଳୟରେ ଏକ ପାଠାଗାର ରହିଛି । ଡ଼ିଭାଇନ୍ ଗ୍ରୁପ ଶୈକ୍ଷିକ ଅନୁଷ୍ଠାନ ସାଧାରଣତଃ ଛାତ୍ର/ଛାତ୍ରୀଙ୍କ ପାଠ୍ୟୋତ୍ତର ଉତ୍କୃଷ୍ଟତା ପ୍ରକାଶ ନିମନ୍ତେ ଉଦ୍ଦିଷ୍ଟ । ପ୍ରତି ପିଲାର ସାମଗ୍ରିକ ବିକାଶ ଏହି ଅନୁଷ୍ଠାନର ଲକ୍ଷ୍ୟ ।

## ଆଧାର 
## ବାହାର ଲିଙ୍କ 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାର ବିଦ୍ୟାଳୟ
ବିଶ୍ୱ ପର୍ଯ୍ୟଟନ ଦିବସ

**ବିଶ୍ୱ ପର୍ଯ୍ୟଟନ ଦିବସ** ପ୍ରତିବର୍ଷ ସେପ୍ଟେମ୍ବର ମାସ ୨୭ ତାରିଖରେ ବିଶ୍ୱସାରା ପାଳିତ ହୁଏ । ଏହି ଦିବସ ପାଳନର ମୁଖ୍ୟ ଲକ୍ଷ୍ୟସବୁ ହେଲା ବିଶ୍ୱ ସ୍ତରରେ ପର୍ଯ୍ୟଟନ ଶିଳ୍ପକୁ ପ୍ରୋତ୍ସାହନ ଦେଇ ପର୍ଯ୍ୟଟନ ମାଧ୍ୟମରେ ଦେଶର ସାମାଜିକ, ରାଜନୈତିକ ତଥା ଅର୍ଥନୈତିକ ସମୃଦ୍ଧିରେ ଭାଗିଦାରୀ ହେବା ତଥା ଏ ସଂପର୍କରେ ଗଣ ସଚେତନତା ସୃଷ୍ଟି କରିବା ।
## ଇତିହାସ 
ସଂଯୁକ୍ତ ରାଷ୍ଟ୍ର ବିଶ୍ୱ ପର୍ଯ୍ୟଟନ ସଂଗଠନଦ୍ୱାରା ୧୯୮୦ ମସିହାରୁ ଏହା ପାଳିତ ହେଉଅଛି । ଏହି ତାରିଖର ବିଶେଷତ୍ତ୍ୱ ଏହି ଯେ ୧୯୭୦ ମସିହା ଏହି ତିଥିରେ ସଂଯୁକ୍ତ ରାଷ୍ଟ୍ର ବିଶ୍ୱ ପର୍ଯ୍ୟଟନ ସଂଗଠନର (UNWTO) ଆଇନକୁ ଆଇନଗତ ମାନ୍ୟତା ଦିଆଯାଇଥିଲା । ବିଶ୍ୱ ସ୍ତରରେ ପର୍ଯ୍ୟଟନକୁ ବିଶେଷ ପ୍ରୋତ୍ସାହନ ଦେବା ସନ୍ଦର୍ଭରେ ଏହି ଆଇନଗତ ପ୍ରକ୍ରୀୟା ଏକ ମାଇଲଖୁଣ୍ଟ ସଦୃଶ । 

ଇସ୍ତାନବୁଲ (ତୁର୍କୀ)ଠାରେ ୧୯୯୭ ମସିହାରେ ଆୟୋଜିତ UNWTOର ଦ୍ୱାଦଶ ମହାସଭାରେ ଏହି ପ୍ରସ୍ତାବ ସର୍ବସମ୍ମତି କ୍ରମେ ପାରିତ ହେଲା କି UNWTO ପ୍ରତିବର୍ଷ ବିଶ୍ୱ ପର୍ଯ୍ୟଟନ ଦଦିବସ ପାଳନ ଅବସରରେ କୌଣସି ଏକ ଦେଶକୁ ସହଯୋଗୀ ଦେଶ ଭାବେ ବାଛି ପାରିବେ । ଏହି କ୍ରମରେ ବିଶ୍ୱ ପର୍ଯ୍ୟଟନ ଦିବସ ୨୦୦୬ ମସିହାରେ ୟୁରୋପରେ, ୨୦୦୭ମସିହାରେ ଦକ୍ଷିଣ ଏସିଆରେ, ୨୦୦୮ରେ ଆମେରିକାରେ ଏବଂ ୨୦୦୯ରେ ଆଫ୍ରିକାରେ ପାଳିତ କରାଯାଇଛି ।
## ଆଧାର 
## ବାହାର ଆଧାର 
ଶ୍ରେଣୀ:ସେପ୍ଟେମ୍ବର ମାସର ପାଳିତ ଦିବସ
ମାଖନଲାଲ ବାନାର୍ଜୀ

**ମାଖନଲାଲ ବାନାର୍ଜୀ**, ପ୍ରଥମ ଓଡ଼ିଆ କଥାଚିତ୍ର ସୀତା ବିବାହରେ ରାମ ଚରିତ୍ରରେ ଅଭିନୟ  କରିଥିବା ହେତୁ, ସେ ଓଡ଼ିଆ ଚଳଚ୍ଚିତ୍ରର ପ୍ରଥମ ନାୟକ  । ଏହି କଥାଚିତ୍ରଟି ୧୯୩୬ ମସିହା ଅପ୍ରେଲ ମାସ ୨୮ ତାରିଖରେ ପୁରୀର ଲକ୍ଷ୍ମୀ ଥିଏଟରରେ ମୁକ୍ତିଲାଭ କରିଥିଲା ।

ମାଖନଲାଲ, ୧୯୦୪ମସିହାରେ କଟକର ବାଲୁବଜାରଠାରେ ଜନ୍ମଗ୍ରହଣ କରିଥିଲେ । ସେଣ୍ଟ୍ରାଲ କୋପରେଟିଭ ବ୍ୟାଙ୍କରେ ସେ ହେଡ୍ କ୍ଲର୍କ ଭାବରେ କାର୍ଯ୍ୟ କରିଥିଲେ । ନାଟକ ଦେଖିବା ଓ ଅଭିନୟ କରିବା ତାଙ୍କର ଏକ ନିଶା ଥିଲା । ନିଶା ଏପରି ଥିଲା ଯେ, ପ୍ରତି ଶନିବାର କଲିକତା ଯାଇ, ରବିବାର ସେଠାରେ ନାଟକ ଦେଖି, ସୋମବାର ପୁଣି କଟକରେ ପହଞ୍ଚି ଅଫିସ କାର୍ଯ୍ୟରେ ଯୋଗଦାନ କରୁଥିଲେ । କଟକରେ ସେ ଅନେକ ସଂଗୀତ ଆସରର ଆୟୋଜନ କରିଥିଲେ । କଟକର ବୀଣାପାଣି କ୍ଲବର, ସେ ପୃଷ୍ଟପୋଷକ ଥିଲେ । ତାଙ୍କରି ପ୍ରଚେଷ୍ଟାରେ ୧୯୩୨ ମସିହାରେ 'ଆରତୀ' ନାମକ ଏକ ମଞ୍ଚ ଓ ସିନେମା ଭିତ୍ତିକ ପତ୍ରିକା ପ୍ରକାଶ ପାଉଥିଲା । ଏହାଥିଲା ପ୍ରଥମ ଓଡ଼ିଆ ଚଳଚ୍ଚିତ୍ର ଭିତ୍ତିକ ପତ୍ରିକା । ଶରତ ଚନ୍ଦ୍ର ମୁଖାର୍ଜୀ ଏହି ପତ୍ରିକାର ସମ୍ପାଦନା କରୁଥିଲେ ।

୧୯୪୨ ମସିହା ଶ୍ୟାମା ପୂଜାରେ ତାଙ୍କର ତିରୋଧାନ ଘଟିଥିଲା । 

## ଅଭିନୀତ ନାଟକ
* ଶାହାଜାହାନ
* କୋଣାର୍କ
* ପାଇକପୁଅ
* କର୍ଣାର୍ଜୁନ
* ସୀତା
* ବେହୁଲା

## ଆଧାର 
ଶ୍ରେଣୀ:୧୯୦୪ ଜନ୍ମ
ଶ୍ରେଣୀ:୧୯୪୨ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ତିଗିରିଆ ଗଡ଼ଜାତ ରାଜ୍ୟ

**ତିଗିରିଆ ରାଜ୍ୟ** ଆଧୁନିକ ଓଡ଼ିଶାର କଟକ ଜିଲ୍ଲା ଅନ୍ତର୍ଗତ ଏକ ପୁରାତନ ରାଜ୍ୟ ଥିଲା । ଏହା ବ୍ରିଟିଶ ଶାସନାଧୀନ ଭାରତର ଏକ ଛୋଟ ରାଜ୍ୟ ରୂପେ ତିଗିରିଆ ରାଜବଂଶଦ୍ୱାରା ଶାସନାଧୀନ ହେଉଥିଲା । ଏହି ବଂଶ ଶେଷ ରାଜା ବ୍ରଜରାଜ ମହାପାତ୍ରଙ୍କର ୨୦୧୫ ମସିହା ନଭେମ୍ବର ୩୦ ତାରିଖରେ ଦେହାନ୍ତ ହୋଇଥିଲା । ରାଜ୍ୟଟି ତିଗିରିଆର ଆଖପାଖରେ ମାତ୍ର ୯ ବର୍ଗ କିମି ଅଞ୍ଚଳରେ ବ୍ୟାପୀଥିଲା । ଏହି ରାଜ୍ୟରେ ଦୋଷୀଙ୍କୁ ଦଣ୍ଡ ଦେଇ ରଖିବା ପାଇଁ କାରାଗାରଟିଏ ମଧ୍ୟ ନଥିଲା । ତେଣୁ ମହାପାତ୍ରେଙ୍କ ସମୟରେ କେବଳ ସନ୍ତକସ୍ୱରୂପ ଏକ ଛାତ ଓ ଚାରୋଟି ଖମ୍ବ ଥାଇ କୋଠରୀଟିଏ ତୋଳାଯାଇଥିଲା । ରାଜ ଆଇନ ଅମାନ୍ୟ କଲେ ରାଜା ମହାପାତ୍ରେ ବିଚାର ପରେ ଦଣ୍ଡ ରୂପରେ ଦୋଷୀ ସଙ୍ଗେ ଆଉ କଥା ହେଉନଥିଲେ । ଇଂରେଜ ଅଫିସର କୋବଡେନ ରାମସେଙ୍କ ରଚିତ *ଫିଉଡାରି ଷ୍ଟେଟ୍ସ ଅଫ ଓଡ଼ିଶା* ବହିରେ ଉଲ୍ଲେଖ ଅଛି ଯେ ତିଗିରିଆର ରାଜବଂଶର ସୁଶାସନ ଫଳରେ ଏହି ଛୋଟ ରାଜ୍ୟର ଜନସଂଖ୍ୟା ଘନତା ଅଧିକ ଥିଲା । ଏହା ସେତେବେଳର ବଡମ୍ବା ରାଜ୍ୟର ପଶ୍ଚିମରେ ଅବସ୍ଥିତ ଥିଲା ।

## ଇତିହାସ 
ତିଗିରିଆ ରାଜବଂଶର ପ୍ରତିଷ୍ଠା ଏହି ବଂଶର ପ୍ରଥମ ରାଜା ୧୨୪୬ ମସିହାରେ ରାଜସ୍ଥାନରୁ ଆସି ଘଞ୍ଚ ବଣଜଙ୍ଗଲ ଘେରା ତିଗିରିଆରେ ଶାସନ ଆରମ୍ଭ କରିବାରୁ ହୋଇଥିଲା । ରାଜ୍ୟଟି ୯ ବର୍ଗମାଇଲ ଅଞ୍ଚଳରେ ବ୍ୟାପୀରହିଥିଲା । ଓଡ଼ିଶା ଇତିହାସରେ ଏହି ରାଜବଂଶର ଏକ ଉଲ୍ଲେଖନୀୟ ଅବଦାନ ଥିଲା ଜଗନ୍ନାଥ ଓ ସମସ୍ତ ଚତୁର୍ଦ୍ଧାମୂର୍ତ୍ତିଙ୍କୁ ବାହାର ଶତ୍ରୁଙ୍କ ଆକ୍ରମଣରୁ ବଞ୍ଚାଇବା । ଗଜପତିଙ୍କ ନିର୍ଦ୍ଦେଶ ଓ ସହଯୋଗରେ ଦାରୁମାନଙ୍କୁ ତିଗିରିଆ ରାଜ୍ୟ ଅଧୀନରେ ଥିବା ଏକ ନଈକୂଳିଆ ଗାଁରେ ୧୨ ବର୍ଷ ଧରି ରଖାଯାଇଥିଲା । ପରେ ସେମାନଙ୍କୁ ତିଗିରିଆର ପ୍ରସନ୍ନମଣି ଦେଉଳରେ ପୁନସ୍ଥାପନ କରାଯାଇଥିଲା ।

## ଆଧାର 
## ଅଧିକ ପଠନ 
* ଓଡ଼ିଶାର ଗଡ଼ଜାତ ରାଜ୍ୟମାନଙ୍କ ତାଲିକା

ଶ୍ରେଣୀ:କଟକ ଜିଲ୍ଲା
ଶ୍ରେଣୀ:ଓଡ଼ିଶାର ଇତିହାସ
ବ୍ରଜରାଜ ମହାପାତ୍ର

**ବ୍ରଜରାଜ କ୍ଷତ୍ରିୟ ବୀରବର ଚମ୍ପତି ସିଂହ ମହାପାତ୍ର** (୧୫ ସେପ୍ଟେମ୍ବର ୧୯୨୧ - ୩୦ ନଭେମ୍ବର, ୨୦୧୫) ଜଣେ ଭାରତୀୟ ରାଜା ଓ ବ୍ରିଟିସ ଭାରତର ଶେଷ ରାଜା ଥିଲେ । ସେ ଓଡ଼ିଶାର କଟକ ଜିଲ୍ଲା ଅନ୍ତର୍ଗତ ତିଗିରିଆର ରାଜା ଥିଲେ । ତାଙ୍କ ପୂର୍ବପୁରୁଷ ୧୨୪୬ ମସିହାରେ ରାଜସ୍ଥାନରୁ ଆସି ଘଞ୍ଚ ବଣଜଙ୍ଗଲ ଘେରା ତିଗିରିଆରେ ଶାସନ ଆରମ୍ଭ କରିଥିଲେ । ୨୦୧୫ ମସିହା ନଭେମ୍ବର ୩୦ ତାରିଖରେ ୯୫ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା ।

## ପ୍ରାରମ୍ଭିକ ଜୀବନ 
ମହାପାତ୍ରଙ୍କ ପୂର୍ବପୁରୁଷ ୧୨୪୬ ମସିହାରେ ରାଜସ୍ଥାନରୁ ଆସି ତିଗିରିଆରେ ବସବାସ କରି ଶାସନ ଆରମ୍ଭ କରିଥିଲେ । ସେତେବେଳେ ତିଗିରିଆ ବଣଜଙ୍ଗଲ ଘେରା ଅଞ୍ଚଳ ଥିଲା । ୧୯୪୩ ମସିହାରେ ରାଜାଭିଷେକ ପରେ ସେ ରାଜସିଂହାସନ ଆରୋହଣ କରି ରାଜା ଭାବେ ଶାସନ କରିବା ଆରମ୍ଭ କେଇଥିଲେ । ସେ ଜୀବନ ସାରା ରାଜ ଥାଟରେ ଚଳୁଥିଲେ । ମାତ୍ର ୧୧୯ ବର୍ଗ କିମି ଅଞ୍ଚଳରେ ବ୍ୟାପୀଥିବା ତିଗିରିଆ ରାଜ୍ୟର ଜେଲଟିଏ ମଧ୍ୟ ନଥିଲା । ତେଣୁ କେବଳ ସନ୍ତକସ୍ୱରୂପ ଏକ ଛାତ ଓ ଚାରୋଟି ଖମ୍ବ ଥାଇ କୋଠରୀଟିଏ ତୋଳାଯାଇଥିଲା । ରାଜ ଆଇନ ଅମାନ୍ୟ କଲେ ରାଜା ମହାପାତ୍ରେ ବିଚାର ପରେ ଦଣ୍ଡ ରୂପରେ ଦୋଷୀ ସଙ୍ଗେ ଆଉ କଥା ହେଉନଥିଲେ । ଯୁବାବସ୍ଥାରେ ସେ ଜଣେ ପଟୁ ଶିକାରୀ ଓ ମୋଟର ସାଇକେଲ ଆରୋହୀ ଥିଲେ । ସେ ୫୬ ଗୋଟି ଗାଡ଼ି କିଣିଥିଲେ । ରାଜଗାଦି ଓ ସେଥି ସହିତ ଧୀରେ ଧୀରେ ସମ୍ପତ୍ତି ଆଦି ହରାଇଥିଲେ । ବିଜୁ ପଟ୍ଟନାୟକ ଜରୁରୀକାଳୀନ ସ୍ଥିତି ସମୟରେ ତାଙ୍କୁ ଜନତା ଦଳର ଟିକେଟ ନେବା ପାଇଁ ପ୍ରସ୍ତାବ ଦେଇଥିଲେ । କିନ୍ତୁ ଜଣେ ରାଜା ଭିକ ମାଗିବ ନାହିଁ ବୋଲି କହି ଟିକେଟ ଫେରାଇଦେଇଥିଲେ । ପରେ ରାଣି ରାସମଣୀ ଦେବୀ ନିର୍ବାନ ଲଢ଼ି ସେଥିରେ ଜିତିଥିଲେ ।

## ରାଜସିଂହାସନ ଆରୋହଣ ଓ ଅବରୋହଣ 
ମହାପାତ୍ରେ ୧୯୪୩ ମସିହାରେ ସିଂହାସନ ଆରୋହଣ କରିଥିଲେ । ୧୯୪୭ରେ ଓଡ଼ିଶାର ବାକି ୨୫ଟି ଗଡ଼ଜାତର ରାଜାଙ୍କ ସମେତ ଭାରତ ସହ ମିଶିବା ପାଇଁ କଟକଠାରେ ବଲ୍ଲବ ଭାଇ ପଟେଲଙ୍କ ଉପସ୍ଥିତି ସନ୍ଧି ସ୍ୱାକ୍ଷର କରି ରାଜ ଗାଦି ହରାଇଥିଲେ ।

## ବିବାହ 
ରାଣି ରାସମଣୀ ଦେବୀଙ୍କ ସହ ବ୍ରଜରାଜ ମହାପାତ୍ରଙ୍କ ବିବାହ ସମ୍ପନ୍ନ ହୋଇଥିଲା । ତାଙ୍କ ଔରସରୁ ୬ ଜଣ ସନ୍ତାନ ସନ୍ତତି ଅଛନ୍ତି । ୬୦ ଦଶକ ପରେ ପତ୍ନୀ ଓ ସନ୍ତାନମାନେ ମହାପାତ୍ରଙ୍କଠାରୁ ଅଲଗା ରହୁଥିଲେ ।

## କଲେଜରେ ଯୋଗଦାନ 
ତାଙ୍କର କଲେଜ ପଢ଼ା ରାଇପୁରର ରାଜକୁମାର କଲେଜରେ ସମାପନ ହୋଇଥିଲା । ସେ କଲେଜର ଜଣେ ଆଜୀବନ ସଭ୍ୟ ଥିଲେ । ପ୍ରତିବର୍ଷ କଲେଜ ତରଫରୁ ତାଙ୍କୁ ମିଳୁଥିବା ୫୦,୦୦୦ ଟଙ୍କା ସେ ଅଭାବୀମାନଙ୍କ ଭିତରେ ବାଣ୍ଟିଦେଉଥିଲେ ।

## ଶେଷ ଜୀବନ 
ଶେଷ ଜୀବନରେ ସେ ଏକାକୀ ହୋଇପଡ଼ିଥିଲେ । ଧୀରେ ଧୀରେ ଚାରି ଏକର ଜମିରେ ବ୍ୟାପୀ ରହିଥିବା ରାଜବାଟିଟି ୧୯୬୯ ମସିହାରେ ଓଡ଼ିଶା ସରକାରଙ୍କୁ ୭୫ ହଜାର ଟଙ୍କାରେ ବିକି ଦେଇଥିଲେ । ତେବେ ଏହି ଜମିରେ ଏକ ବାଳିକା ବିଦ୍ୟାଳୟ କରାଇବା ସର୍ତ୍ତରେ ସେ ଜମିଟି ଦେଇଥିଲେ । ପାହାଡ଼ ମୁଣ୍ଡିଆ ଉପରେ ଏକ ଛୋଟ ଚାଳିଆ ତୋଳାଇ ମହାପାତ୍ରେ ସେଠାରେ ବାସ କରୁଥିଲେ । ଏକ ରିକ୍ସା କରାଇ ସେ ଗାଁ ଗାଁ ଯିବାଆସିବା କରୁଥିଲେ । ଶେଷ ଜୀବନ ଆଡ଼କୁ ସେ ଦେବାଳିଆ ହୋଇ ଗ୍ରାମବାସୀଙ୍କ ସହଯୋଗରେ ଚଳୁଥିଲେ ।

## ଆଧାର 
## ଅଧିକ ପଠନ 
* ତିଗିରିଆ ରାଜ୍ୟ

ଶ୍ରେଣୀ:୧୯୨୧ ଜନ୍ମ
ଶ୍ରେଣୀ:୨୦୧୫ ମୃତ୍ୟୁ
ଚାରୁପାଣି

**ଚାରୁପାଣି** (ଦକ୍ଷିଣ ଭାରତ ଓ ଭାରତର ଅନ୍ୟାନ୍ୟ ସ୍ଥାନରେ **ରସମ୍** ନାମରେ ପରିଚିତ) ଦକ୍ଷିଣ ଓଡ଼ିଶାର ଏକ ପାରମ୍ପରିକ ତରଳ ବ୍ୟଞ୍ଜନ । ଦକ୍ଷିଣ ଓଡ଼ିଶା ବିଶେଷ ଭାବେ ଗଞ୍ଜାମ, ରାୟଗଡ଼ା, ଗଜପତି, କୋରାପୁଟ ଓ ମାଲକାନଗିରି ଜିଲ୍ଲାରେ ଏହା ଦୈନିନ୍ଦିନ ଖାଦ୍ୟରେ ଅତିମାତ୍ରାରେ ବ୍ୟବହୃତ ହୋଇଥାଏ । ଏହା ସାଧାରଣତଃ ଭାତ ସହ ଗୋଳାଇ ଖିଆଯାଏ କିମ୍ବା ଅଲଗା ଭାବେ ମସଲା ଝୋଳ/ ଜୁସ୍ ରୂପେ ପିଆଯାଇଥାଏ । ଏହାକୁ କ୍ଷୁଧାବର୍ଦ୍ଧନ/ ଖାଦ୍ୟ ହଜମ ନିମନ୍ତେ ମଧ୍ୟ ବ୍ୟବହାର କରାଯାଇଥାଏ ।   ଦକ୍ଷିଣ ଭାରତୀୟ ରାଜ୍ୟ ମାନଙ୍କରେ ଏହା ଏକ ମୁଖ୍ୟ ଖାଦ୍ୟ । 

## ପ୍ରକାର 
* ଟମାଟୋ ରସମ୍
* ଲେମ୍ବୁ ରସମ୍
* ଗୋଲମରିଚ ରସମ୍
* ଅଦା ରସମ୍
* ବିଟ୍ ରସମ୍
* ତେନ୍ତୁଳି ରସମ୍
* ଆମ୍ବୁଲ(ସୁଖା ଆମ୍ବ)ରସମ୍
* ରସୁଣ ରସମ୍
* ଜିରା ରସମ୍

## ମୁଖ୍ୟ ଉପାଦାନ 
* ତେନ୍ତୁଳି (୨ ଚାମଚ)
* ଗୋଟା ଟମାଟ 
* ୨ କପ୍ ପାଣି
* ଲୁଣ (ଆବଶ୍ୟକ ଅନୁଯାୟୀ)
* ରସୁଣ (୮-୧୦ କୋଳ)
* ୨-୩ ସୁଖିଲା ଲଙ୍କା
* ୨-୩ ଚାମଚ ଧନିଆ ପତ୍ର
* ୧ ଚାମଚ ହିଙ୍ଗ୍
* ୨ ଚମଚ କଳା ଗୋଲ୍ ମରିଚ
* ପଞ୍ଚଫୁଟଣ (ସୋରିଷ, ଜିରା, ମେଥି, ଧନିଆ)
* ଭ୍ରୁସିଙ୍ଗା ପତ୍ର (୨ ଡେମ୍ଫ)
* ୨ ଚାମଚ ତେଲ
* ୧/୨ ଚାମଚ ହଳଦୀ ଗୁଣ୍ଡ
* ପ୍ରଥମେ ରସୁଣ, ଗୋଲ୍ ମରିଚ ଓ ଜିରାର ଗୁଣ୍ଡ ତିଆରି କରନ୍ତୁ

## ତିଆରି ପ୍ରାଣାଳୀ 
* ତେନ୍ତୁଳିକୁ ୧/୨ କପ୍ ଅଳ୍ପ ଗରମ ପାଣିରେ ୨୦-୩୦ ମିନିଟ୍ ଯାଏ ଭିଜାଇ, ସେଥିରୁ ତେନ୍ତୁଳି ଖଦାକୁ ଚିପୁଡି ବାହାର କରି ପାଣିକୁ ଅଲଗା କରି ରଖନ୍ତୁ
* ରସୁଣ, ଗୋଲ୍ ମରିଚ ଓ ଜିରାର ଗୁଣ୍ଡ ତିଆରି କରନ୍ତୁ
* କଢାଇରେ ତେଲ ଗରମକରି ସେଥିରେ ଅଳ୍ପ ସୋରିଷ, ଭ୍ରୁସିଙ୍ଗା ପତ୍ର, ସୁଖିଲା ଲଙ୍କା ଓ ହିଙ୍ଗୁକୁ ଫୁଟାନ୍ତୁ
* ଗୋଟିଏ ଗୋଟା ଟମାଟକୁ ଛୋଟ ଛୋଟ ଆକାରରେ କାଟି ସେହି ଫୁଟଣରେ ପକାଇ, ନରମ ହେବା ଯାଏ କିଛି ସମୟ ଘାଣ୍ଟନ୍ତୁ
* ୧/୨ ଚାମଚ ହଳଦୀ ଗୁଣ୍ଡ ସହ ରସୁଣ, ଗୋଲ୍ ମରିଚ ଓ ଜିରାର ଗୁଣ୍ଡକୁ ସେଥିରେ ପକାଇ ଘାଣ୍ଟନ୍ତୁ
* ତେନ୍ତୁଳି ପାଣିରେ, ଆବଶ୍ୟକ ଅନୁଯାୟୀ ପାଣି ଓ ସ୍ୱାଦ ଅନୁସାରେ ଲୁଣ ପକାଇ ସେହି ଫୁଟଣରେ ପକାଇ ଗରମ କରନ୍ତୁ
* ଚାରୁପାଣି ଗରମ ହୋଇ ଫୁଟି ଆସିବା ମାତ୍ରେ ସେଥିରେ ଧନିଆ ପତ୍ର ପକାଇ ଢାଙ୍କୁଣିରେ ଘୋଡାଇ ଦିଅନ୍ତୁ
* ବର୍ତ୍ତମାନ ଚାରୁପାଣି ପ୍ରସ୍ତୁତ 

## ଆଧାର
ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ସିପ୍ରୋଫ୍ଲୋକ୍‌ସାସିନ୍

**ସିପ୍ରୋଫ୍ଲୋକ୍‌ସାସିନ୍** ଏକ ପ୍ରକାର ଆଣ୍ଟିବାୟୋଟିକ ଯାହା ବ‌ହୁ ସଂଖ୍ୟକ ଜୀବାଣୁ ସଂକ୍ରମଣ ନିମନ୍ତେ ବ୍ୟବ‌ହାର କରାଯାଏ । ଏହି ସଂକ୍ରମଣ ମଧ୍ୟରେ ଅସ୍ଥି ଓ ଗଣ୍ଠି ସଂକ୍ରମଣ, ଇଣ୍ଟ୍ରାଆବ୍‌ଡୋମିନାଲ/ପେଟ ସଂକ୍ରମଣ, କେତେକ ସଂକ୍ରମିତ ତରଳ ଝାଡ଼ା, ଫୁସ୍‌ଫୁସ୍ ନଳୀ ସଂକ୍ରମଣ, ଚର୍ମ ସଂକ୍ରମଣ, ଆନ୍ତ୍ରିକ ଜ୍ୱର(ଟାଇଫଏଡ) ଓ ମୂତ୍ରନଳୀ ସଂକ୍ରମଣ ପ୍ରଧାନ ।  ପଶୁମାନଙ୍କ ଗର୍ଭାବସ୍ଥାରେ ଏହି ଔଷଧ ଦେବାର ଅନୁଶୀଳନରୁ ଜଣାଯାଏ ଗର୍ଭାବସ୍ଥାରେ ଦେବା ଚିନ୍ତା ଜନ‌କ ହୋଇପାରେ । ସ୍ତନ୍ୟପାନ ସମୟରେ ଏହା ବିପଦମୁକ୍ତ ଥିବା ଜଣାଯାଏ ।

ସିପ୍ରୋଫ୍ଲୋକ୍‌ସାସିନ୍ ସନ ୧୯୮୭ରେ ପରିଚିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଏହାର ହୋଲସେଲ ମୂଲ୍ୟ ଡୋଜ ପିଛା ୦.୦୩ରୁ ୦.୧୩ ଆମେରିକୀୟ ଡଲାର । ଆମେରିକାର ଏହା ଡୋଜ ପିଛା ୦.୪୦ ଆମେରିକୀୟ ଡଲାର । 

## ଆଧାର 
ଶ୍ରେଣୀ:ଔଷଧ
ଜଗନମୋହ‌ନ ଲାଲ

**ଜଗନମୋହ‌ନ ଲାଲ** (୨୫ ନଭେମ୍ବର ୧୮୩୮ -  ୨୬ ଡିସେମ୍ବର ୧୯୧୩)
(ଜଗନ୍ ମୋହନ ଲାଲ ଓ ଜଗମୋହନ ଲାଲା 
ନାମରେ ମଧ୍ୟ ପରିଚିତ) ଜଣେ ଭାରତୀୟ ନାଟ୍ୟକାର ଥିଲେ ଓ ସେ ଓଡ଼ିଶାର ପ୍ରଥମ ଆଧୁନିକ ନାଟ୍ୟକାର ଭାବରେ ପରିଚିତ ।
ସେ ଜଣେ ଅଭିନେତା, ନାଟ୍ୟକାର, ପ୍ରଶାସକ ଓ ସମାଜ ସଂସ୍କାରକ ଥିଲେ । ୧୮୭୭ରେ ପ୍ରଥମ ଓଡ଼ିଆ ନାଟକ ଥିଲା *ବାବାଜୀ* ନାଟକ ରଚନା କରି ତାକୁ ମଞ୍ଚସ୍ଥ ମଧ୍ୟ କରାଇଥିଲେ । 

## ଜୀବନୀ ଓ ଶିକ୍ଷା
ଜଗନମୋହନ ଲାଲ ୧୮୩୮ ନଭେମ୍ବର ୨୫ରେ ଓଡ଼ିଶାର କଟକ ଜିଲ୍ଲାସ୍ଥିତ ମାହାଙ୍ଗାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପୂର୍ବଜ ଫତେଚାନ୍ଦ ଉତ୍ତର ପ୍ରଦେଶରୁ ମାହାଙ୍ଗା ଅଞ୍ଚଳକୁ ଆସି ସେଠାରେ ଦୀର୍ଘକାଳ ବସବାସ କରିଆସୁଥିଲେ । ସେ ରେଭେନ୍‌ସା କଲିଜିଏଟ ସ୍କୁଲରୁ ଶିକ୍ଷାଲାଭ କରିଥିଲେ ।

## ବୃତ୍ତିଗତ ଜୀବନ 
ସ୍କୁଲ ଶିକ୍ଷା ପରେ ଜମିଦାରୀ ଥିଲେ ମଧ୍ୟ ସରକାରୀ ସେ ଚାକିରିରେ ଯୋଗ ଦେଇଥିଲେ । ବ୍ରିଟିଶ ଶାସନ କାଳରେ ସେ ଡେପୁଟି କଲେକ୍ଟର ପଦବୀ ପର୍ଯ୍ୟନ୍ତ ଯାଇପାରିଥିଲେ । ତାଙ୍କର ରଚିତ *ଭ୍ରମ ଭଞ୍ଜନ* (୧୮୭୧) ସେତେବେଳେ ବିଦ୍ୟାଳୟମାନଙ୍କରେ ପଢ଼ାଯାଉଥିଲା । ତାଙ୍କର ଯାତ୍ରା, ସୁଆଙ୍ଗ ଓ ନାଟକ ପ୍ରତି ବିଶେଷ ରୁଚି ଥିଲା । କଟକରେ ପାଠ ପଢୁଥିବା ସମୟରେ ଇଂରାଜୀ ଓ ବଙ୍ଗଳା ନାଟକମାନ ଦେଖି ମଞ୍ଚକଳା ପ୍ରତି ଆକର୍ଷିତ ହୋଇଥିଲେ । ସାଲ ୧୮୭୫ରେ ସେ ରାଧାକାନ୍ତ ରଙ୍ଗମଞ୍ଚ ପ୍ରତିଷ୍ଠା କରିଥିଲେ ।
ଅନୁବାଦ ନାଟକ କରି ସନ୍ତୁଷ୍ଟ ନ ହେବାରୁ ସେ *ବାବାଜୀ* ନାଟକ ରଚନା କରି ୧୮୭୭ରେ ମଞ୍ଚସ୍ଥ କରିଥିଲେ । ଏଥିରେ ସେ ମୁଖ୍ୟ ଚରିତ୍ର ବାବାଜୀ ଭୂମିକାରେ ଅଭିନୟ କରିଥିଲେ ଏବଂ ଏହାର ନିର୍ଦ୍ଦେଶକ ଥିଲେ । କୁସଂସ୍କାର ବିରୁଦ୍ଧରେ ନାଟକରେ ପ୍ରତିବାଦ କରୁଥିଲେ ଓ ନିଜେ ଜମିଦାର ହୋଇ ମଧ୍ୟ ଜମିଦାରଙ୍କ ଗର୍ବ, ଅହ‌ଙ୍କାର ଓ କୁକର୍ମ ବିରୁଦ୍ଧରେ କଲମ ଚାଳନା କରିଥିଲେ ।

## ରଚନାବଳୀ 
* *ଭ୍ରମ ଭଞ୍ଜନ* (ଟମାସ ପର୍ଣ୍ଣଲଙ୍କ 'ଦି ହର୍ମିଟ'ର ଅନୁବାଦ)
* *ଓଡ଼ିଶା ବିଜୟ* (ଐତିହାସିକ ଟୟନବିଙ୍କ 'ଦି ସ୍କେଚ ଅଫ ଦି ହିଷ୍ଟ୍ରି ଅଫ ଓଡ଼ିଶା'ର 'କନକ୍ୱେଷ୍ଟ ଅଫ ଓଡ଼ିଶା' ପ୍ରସଙ୍ଗକୁ ନେଇ ରଚନା)
* *ବାବାଜୀ* (୧୮୭୭ର ନାଟକ; ମଠ ମନ୍ଦିରର ବ୍ୟଭିଚାର ବିଷୟରେ ଲିଖିତ ଓ ଗଣେଶ୍ୱର ମିଶ୍ର *The Holy Man, a Play*  ନାମରେ ଏହାର ଇଂରାଜୀ ରୂପାନ୍ତର କରିଥିଲେ)
* *ସତୀ* (୧୮୮୬ର ନାଟକ; ବିଧବା ବିବାହ ସପକ୍ଷରେ ଲିଖିତ)
* *ବୃଦ୍ଧ ବିବାହ* (ନାଟକ; ଅଳ୍ପ ବୟସର କନ୍ୟାଙ୍କୁ ବୃଦ୍ଧଙ୍କ ସ‌ହ ବିବାହ ବିରୁଦ୍ଧରେ ଲିଖିତ)
* *ପ୍ରୀତି* (ନାଟକ; ଜମିଦାରମାଙ୍କର କୁକର୍ମ ବିରୁଦ୍ଧରେ ଲିଖିତ)
* *ଅଷ୍ଟବକ୍ର ଉପଦେଶ*
## ଆଧାର 
ଶ୍ରେଣୀ:୧୮୩୮ ଜନ୍ମ
ଶ୍ରେଣୀ:୧୯୧୩ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଆ ଲୋକ
ନୀଳମଣି ବିଦ୍ୟାରତ୍ନ

**ନୀଳମଣି ବିଦ୍ୟାରତ୍ନ**, ଜଣେ ଦେଶସେବୀ, ସ୍ୱାଧୀନତା ସଂଗ୍ରାମୀ, ସାହିତ୍ୟିକ ଏବଂ ସମ୍ପାଦକ ଥିଲେ । ସ୍ୱତନ୍ତ୍ର ଉତ୍କଳ ପ୍ରଦେଶ ଗଠନର ଭିତ୍ତିପ୍ରସ୍ତ ତାଙ୍କରିଦ୍ୱାରା ସ୍ଥାପିତ ହୋଇଥିଲା ।

## ଜୀବନୀ 
ନୀଳମଣି, ୧୮୬୭ ମସିହା ଡିସେମ୍ବର ୧୪ ତାରିଖରେ କଟକ ଜିଲ୍ଲାର ବାଙ୍କୀ ଉପକଣ୍ଠ ବୈଦେଶ୍ୱର ଗ୍ରାମର ଏକ କୁଳୀନ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ସୌରୀଚରଣ ମିଶ୍ର ଓ ମାତାଙ୍କ ନାମ ରୋହିଣୀ ଦେବୀ ।

ବଡ଼ମ୍ବା-ଗୋପୀନାଥପୁର ପ୍ରାଥମିକ ବିଦ୍ୟାଳୟରୁ, ନୀଳମଣି ଶିକ୍ଷକତା ଆରମ୍ଭ କରିଥିଲେ । ସେ ସମୟରେ, ନିଜ ଦରମାରୁ ୪ଟଙ୍କା ପ୍ରଦାନ କରିଥିଲେ, ମୋହନ ସୁବୁଦ୍ଧିଙ୍କୁ । ସୁବୁଦ୍ଧି, ତାଙ୍କ ପ୍ରେରଣା ଓ ସାହାଯ୍ୟଦ୍ୱାରା ବ୍ୟବସାୟରେ ସମୃଦ୍ଧି ଲାଭ କଲେ ଓ ପରବର୍ତ୍ତୀ ସମୟରେ ରାୟବାହାଦୂର ଭାବରେ ପ୍ରତିଷ୍ଠିତ ହୋଇଥିଲେ । ଓଡ଼ିଆ ଭାଷା ଓ ସାହିତ୍ୟର ସେ ଥିଲେ ଜଣେ ପୃଷ୍ଠପୋଷକ । ତତ୍କାଳୀନ ଓଡ଼ିଶାର ବହୁ ସାହିତ୍ୟିକ ତାଙ୍କଦ୍ୱାରା ପ୍ରେରଣା ପାଉଥିଲେ ଓ ପ୍ରୋତ୍ସାହିତ ହେଉଥିଲେ । ବଡ଼ମ୍ବା ରାଣୀଙ୍କଠାରୁ ତାଙ୍କୁ ମିଳିଥିଲା "ବିଦ୍ୟାରତ୍ନ" ଉପାଧୀ । ୧୮୮୫ ସମୟରେ ବାମଣ୍ଡାର ରାଜା ବାସୁଦେବ ସୁଢ଼ଳଦେବଙ୍କଦ୍ୱାରା ଏହି ସମ୍ମାନ ପ୍ରତିଷ୍ଠିତ ହୋଇଥିଲା ଓ ସେ ସମ୍ବର୍ଦ୍ଧିତ ହୋଇଥିଲେ । ବଡ଼ମ୍ବା ଅଞ୍ଚଳର ବହୁ କିର୍ତ୍ତୀ ତାଙ୍କଦ୍ୱାରା ପ୍ରତିଷ୍ଠା ଓ ନାମକରଣ କରାଯାଇଥିଲା । ବାମଣ୍ଡାର ରହଣୀ କାଳରେ ସେ ସମ୍ବଲପୁର ହିତୈଷିଣୀ ପତ୍ରିକାର ସମ୍ପାଦନା କରୁଥିଲେ । ଏ ଥିଲା ୧୮୮୭ ମସିହାର କଥା ।  ପରବର୍ତ୍ତୀ ସମୟରେ ଗଞ୍ଜାମର ରମ୍ଭାଠାରେ, ଖଲ୍ଲୀକୋଟ ରାଜ ହରିହର ମର୍ଦ୍ଦରାଜଙ୍କ ପୃଷ୍ଠପୋଷକତାରେ ପ୍ରକାଶ ପାଉଥିବା ପ୍ରଜାବନ୍ଧୁ ପତ୍ରିକାର ସମ୍ପାଦନା କରୁଥିଲେ । ଏହି ସମୟରେ, ସେ ସ୍ୱତନ୍ତ୍ର ଉତ୍କଳ ପ୍ରଦେଶ ଗଠନର ସ୍ୱପ୍ନକୁ ସାକାର କରିବା ପାଇଁ କାର୍ଯ୍ୟ କରିଥିଲେ । ୧୯୦୨ ମସିହାରେ *ଗଞ୍ଜାମ ଓଡ଼ିଆ ସଭା*ର ଆୟୋଜନ କରି, ଉତ୍କଳ ସମ୍ମିଳନୀର ପରିକଳ୍ପନା କରାଇଥିଲେ । ୧୯୦୩ ମସିହାରେ କଟକଠାରେ ଉତ୍କଳ ସମ୍ମିଳନୀର ପ୍ରଥମ ଅଧିବେଶନ ବସିଥିଲା । ସେ ବଡଖେମୁଣ୍ଡିରେ, ରାଜା କୃପାମୟ ଦେବଙ୍କ ପ୍ରକାଶିତ "ଗଞ୍ଜାମ ଗୁଣଦର୍ପଣ" ପତ୍ରିକାର ସମ୍ପାଦନା ମଧ୍ୟ କରୁଥିଲେ । ନିଜେ "ଉତ୍କଳମଧୁପ" ନାମକ ପତ୍ରିକା ପ୍ରକାଶ କରୁଥିଲେ । ଜୀବନର ଶେଷ ଭାଗକୁ ଉତ୍କଳ ଦୀପିକା ପତ୍ରିକାର ମଧ୍ୟ ସମ୍ପାଦନା କରୁଥିଲେ । ସମାଜ ସଂସ୍କାରକ ଭାବରେ, ସେ ବିଧବା ବିବାହ ପ୍ରଚଳନ, ବାଲ୍ୟବିବାହର ବିରୋଧରେ କାର୍ଯ୍ୟ କରୁଥିଲେ । ପୁରୀଠାରେ ଏକ ବିଧବା ଆଶ୍ରମ ପ୍ରତିଷ୍ଠା କରିଥିଲେ । 

## ସାରସ୍ୱତ କୃତି 
### ସମ୍ପାଦନା 
* ଉତ୍କଳ ଦୀପିକା
* ମ୍ବଲପୁର ହିତୈଷିଣୀ
* ଉତ୍କଳମଧୁପ
* ଗଞ୍ଜାମ ଗୁଣଦର୍ପଣ
* ପ୍ରଜାବନ୍ଧୁ
### ରଚନା 
* ବିଷବୈରୀ
* ରାଜନୀତି
* ପଶୁ ଚିକିତ୍ସା
* ପରିମଳ
* ମଣିମଞ୍ଜୁଷା
* କୃତନୀତିପରାଗ

୧୯୨୪ ମସିହା ଜୁଲାଇ ୨୬ ତାରିଖରେ ନୀଳମଣି ବିଦ୍ୟାରତ୍ନଙ୍କର ମହାପ୍ରୟାଣ ଘଟିଥିଲା । 

## ଆଧାର 
ଶ୍ରେଣୀ:୧୮୬୭ ଜନ୍ମ
ଶ୍ରେଣୀ:୧୯୨୪ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
କ୍ଲୋରାମ୍ଫେନିକଲ୍

**କ୍ଲୋରାମ୍ଫେନିକଲ୍** ଏକ ପ୍ରକାର ଆଣ୍ଟିବାୟୋଟିକ ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣରେ ବ୍ୟବ‌ହାର କରାଯାଏ ।  ଏହି ସଂକ୍ରମଣକାରୀ ରୋଗମାନଙ୍କର ନାମ ମେନିଞ୍ଜାଇଟିସ, ପ୍ଲେଗ୍, କଲେରା ଓ ଆନ୍ତ୍ରିକ ଜ୍ୱର ।  ନିରାପଦ ଆଣ୍ଟିବାୟୋଟିକ କାମ ନ କଲେ ଏହି କ୍ଲୋରାମ୍ଫେନିକଲ୍ ଦେବାକୁ ଉପଦେଶ ଦିଆଯାଏ । ଏହାର ଚିକିତ୍ସା ସମୟରେ ପ୍ରତି ଦୁଇ ଦିନରେ ଔଷଧର ରକ୍ତରେ ସ୍ତର ଓ ରକ୍ତ କୋଷିକାମାନଙ୍କର ସ୍ତର ମନିଟର କରାଯାଏ ।

ଅସ୍ଥି ମଜ୍ଜା ଅବରୋଧ, ଅଇ ଓ ତରଳ ଝାଡ଼ା ଇତ୍ୟାଦି କ୍ଲୋରାମ୍ଫେନିକଲ୍‌ର ସାଧାରଣ ପାର୍ଶ୍ୱ ପ୍ରତକ୍ରିୟା ଦେଖାଯାଏ ।  ଅସ୍ଥି ମଜ୍ଜା ଅବରୋଧ ହେଲେ ମୃତ୍ୟୁ ହୋଇପାରେ । ଏହି ସଙ୍କଟରୁ ପାର ହେବା ନିମନ୍ତେ ଯେତେ ଦୂର ସମ୍ଭବ ଛୋଟ ଅବଧି ହେଲେ ଭଲ । ଯକୃତ ଓ ବୃକ୍‌କ ରୋଗରେ କମ ଡୋଜ୍ ଦେବାକୁ ହୁଏ । ଅଳ୍ପ ବୟସ୍କ ପିଲାଙ୍କର ଗ୍ରେ ବେବି ସିଣ୍ଡ୍ରୋମ ହୁଏ ଯେଉଁଥିରେ ପାକସ୍ଥଳୀ ଫୁଲିଯାଏ ଓ ନିମ୍ନ ରକ୍ତଚାପ ହୁଏ । କ୍ଲୋରାମ୍ଫେନିକଲ୍ ଏକ ବ୍ରଡ଼ ସ୍ପେକ୍ଟ୍ରମ ବ୍ୟାକ୍ଟେରିଓସ୍ଟାଟିକ ଆଣ୍ଟିବାୟୋଟିକ ଯାହା ଯାହା ଜୀବାଣୁର ପ୍ରୋଟିନ ତିଆରି ପଦ୍ଧତିକୁ ବନ୍ଦ କରିଦେଇ ତାହାର ବୃଦ୍ଧି ରୋକିଦିଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଆମେରିକାରେ ଏହା ଅତ୍ୟନ୍ତ ଦାମିକା ।ଏହି ଔଷଧ ପ୍ରତି ଜୀବାଣୁ ପ୍ରତିରୋଧ ବିବାଦ ଯୋଗୁ ଏହା ପ୍ରତି ପୁନର୍ବାର ରୁଚି ବଢ଼ିଛି । 

## ଆଧାର 
ଶ୍ରେଣୀ:ଔଷଧ
କନିଅର

କନିଅର ଗଛ ଓଡ଼ିଶାରେ ଓ ଭାରତର ପ୍ରାୟ ସବୁଠାରେ ଦେଖିବାକୁ ମିଳେ ।  ଏହାର ଫୁଲ ହଳଦିଆ, ଧଳା ଓ ନାଲି ରଙ୍ଗରେ ଥାଏ ।  ଏହାର କାଣ୍ତର ରଙ୍ଗ ସବୁଜ ଏବଂ ଯେତେବେଳେ ଏହି ଗଛଟିର ବୟସ ବଢ଼େ ଏହାର ରଙ୍ଗ ଧଳା ବା ଧୂସରକୁ ବଦଳିଯାଏ । ଏହି ଫୁଲଟି ଭଗବାନଙ୍କୁ ଲାଗି ହୁଏ । ଏହାର ଫଳ ବିଷାକ୍ତ ଅଟେ ।  
## ଆଧାର
ଶ୍ରେଣୀ:ଉଦ୍ଭିଦ ଜଗତ
ଲୋପେରାମାଇଡ

**ଲୋପେରାମାଇଡ**, ଔଷଧ ଇମୋଡିଅମ ନାମରେ ବିକ୍ରି ହେଲେ ମଧ୍ୟ ଅନେକ ଅନ୍ୟ ନାମରେ ମିଳେ, ଏହି କାରଣ ନିମନ୍ତେ ଏହା ଅନ୍ୟ ରୋଗ ଯଥା ପାକସ୍ଥଳୀ-ଅନ୍ତନଳୀ ପ୍ରଦାହ, ଇନଫ୍ଲାମେଟରି ବାୱେଲ ଡିଜିଜ, ଓ ସର୍ଟ ବାୱେଲ ସିଣ୍ଡ୍ରୋମ. ଏହା ଝାଡ଼ାରେ ରକ୍ତ ପଡ଼ିଲେ ଦିଆଯାଏ ନାହିଁ ।  ଏହି ଖାଇବାକୁ ଦିଆଯାଏ । ଏହା ସ୍ତନ୍ୟପାନ ସମୟରେ ଦେଲେ ନିରାପଦ । ଏହା ଏକ ପ୍ରକାର ଓପିଅଏଡ (opioid) ଯାହା ଅବଶୋଷିତ ହୋଇପାରେ ନାହିଁ । ଅନ୍ତନଳୀର ସଙ୍କୋଚନ ଧୀର କରିଦିଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଏହାର ହୋଲସେଲ ମୂଲ୍ୟ ଏକ ଡୋଜ ପିଛା ପ୍ରାୟ ୦.୦୦୪ରୁ ୦.୦୪ ଆମେରିକୀୟ ଡଲାର । ଆମେରିକାରେ ଏହାର ଡୋଜ ପିଛା ମୂଲ୍ୟ ୦.୨୦ ଆମେରିକୀୟ ଡଲାର । 

## ଆଧାର 
ଶ୍ରେଣୀ:ଔଷଧ
ବିସିଜି ଟିକା

**ବ୍ୟାସିଲସ୍ କ୍ୟାଲମେଟ-ଗେରିନ** (ବିସିଜି) ଟିକା ଏକ ପ୍ରକାର ଟିକା ଯାହା ପ୍ରାଥମିକ ଭାବରେ ଯକ୍ଷ୍ମା ରୋଗ ବିରୁଦ୍ଧରେ ଦିଆଯାଉଥିଲା । ଯକ୍ଷ୍ଣା ପ୍ରବଣ ନ ଥିବା ସ୍ଥାନମାନଙ୍କରେ ଉଚ୍ଚ ସଙ୍କଟାପନ୍ନ ଶିଶୁକୁ ଟିକା ଦିଆଯାଏ ଓ ସନ୍ଦେହ ଜନ‌କ ଲୋକ‌କୁ ପରୀକ୍ଷା କରି ଚିକିତ୍ସା କରାଯାଏ ।  ଯକ୍ଷ୍ମା ରୋଗ ନ ଥିବା ବୟଃପ୍ରାପ୍ତ ଲୋକ ଯିଏ କି ଆଗରୁ ଟିକା ନେଇନାହିଁ ଓ ବାରମ୍ବାର ଡ୍ରଗ-ଅବରୋଧକାରୀ ଯକ୍ଷ୍ମା ସଂସ୍ପର୍ଶରେ ଆସୁଛନ୍ତି ସେମାନଙ୍କୁ ମଧ୍ୟ ଟିକା ଦିଆଯାଏ । ଏହି ଟିକା ଇଞ୍ଜେକସନ ଆକାରରେ ଚର୍ମରେ ଦିଆଯାଏ ।

କ୍ୱଚିତ ଗମ୍ଭୀର ଧରଣର ପାର୍ଶ୍ୱପ୍ରତିକ୍ରିୟା ଦେଖାଯାଏ । ଇଞ୍ଜେକସନ ଦିଆଯାଇଥିବା ସ୍ଥାନ ଲାଲ ପଡ଼ିଯାଏ, ଫୁଲିଯାଏ ଓ ସେଠାରେ ସାମାନ୍ୟ ଯନ୍ତ୍ରଣା ହୁଏ । ଗୋଟିଏ ଛୋଟ ଘାଆ (ulcer) ହୋଇପାରେ ଯାହା ଶୁଖିଗଲା ପରେ ସ୍କାର ରହିଯାଏ । ଇମ୍ମ୍ୟୁନିଟି ଅଭାବ ଥିଲେ ପାର୍ଶ୍ୱ ପ୍ରତିକ୍ରିୟା ଅଧିକ ହୁଏ । ଗର୍ଭାବସ୍ଥାରେ ଏହାର ବ୍ୟବ‌ହାର ବିପଦମୁକ୍ତ ନୁହେଁ । ଏହା ପ୍ରଥମେ *ମାଇକୋବ୍ୟାକ୍ଟେରିଅମ ବୋଭିସ* ଜୀବାଣୁରୁ ତିଆରି କରାଯାଉଥିଲା ଯାହା ଗାଈମାନଙ୍କଠାରେ ହେଉଥିଲା । ଟିକାରେ ଏହି ଜୀବାଣୁ ଜୀବନ୍ତ ଓ ଦୁର୍ବଳ ହୋଇ ଥାଆନ୍ତି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ସନ ୨୦୧୪ରେ ଏହାର ଏକ ଡୋଜର ହୋଲସେଲ ମୂଲ୍ୟ ୦.୧୬ଆମେରିକୀୟ ଡଲାର । ଆମେରିକାରେ ଏହାର ମୂଲ୍ୟ ୧୦୦ରୁ ୨୦୦ ଡଲାର । ପ୍ରତି ବର୍ଷ ପ୍ରାୟ ୧୦୦ ନିଯୁତ ପିଲାଙ୍କୁ ଏହି ଟିକା ଦିଆଯାଏ । 

## ଆଧାର 
ଶ୍ରେଣୀ:ଔଷଧ
ଶ୍ରେଣୀ:RTT(Vaccine)
ଶ୍ରେଣୀ:ଟିକା
ନାଗରା

***ନାଗରା*** ଏକ ମଧ୍ୟ ପୂର୍ବ  ବାଦ୍ୟଯନ୍ତ୍ର । ଏହାର ଗୋଲ ପଛ ଓ ସମାନ ମୁଣ୍ଡି ଥାଏ । ଏହା ସାଧାରଣତଃ ଯୋଡ଼ା ବଜାଯାଏ । ଏଥିପାଇଁ ଏହାକୁ **ଯୋଡ଼ିନାଗରା **ମଧ୍ୟ କୁହାଯାଏ । ଏହା ବାକିସ୍ଥାନରେ ଏକ ଝିଲ୍ଲିବାଜା କେଟଲି ବାଜା ପ୍ରକାରର ହୋଇଥିଲେ ହେଁ କେବଳ ଓଡ଼ିଶାରେ ଏକ ଗୋଲାକାର । ଓଡ଼ିଶାରେ ବିଭିନ୍ନ ପାରମ୍ପାରିକ ଲୋକନୃତ୍ୟ ଛଉ, ପାଇକ ଓ ନାଗା ନାଟରେ ଧୁମସା, ଢୋଲ, ପଖଉଜ ଆଦି ସହ ନାଗରା ମଧ୍ୟ ବାଜିଥାଏ ।

ଆରବୀ **ନକ୍କରା** (***naqqāra,*** **نقاره**), ବା نقارات ନକ୍କରତ *naqqarat*, ନଗ୍ଗାରା* naqqarah*, ନଗ୍ଗାରେ *naqqåre*, ନକ୍କାରେ *nakkare*, ନଗ୍ଗୋରା *nagora* ଆଦି ଆରବୀ ଶବ୍ଦ *ନକ୍କର* *naqr*ରୁ ଆନୀତ । ଏହାର ଅର୍ଥ "ବଜାଇବା" ।

ଏହି ବାଦ୍ୟ ଇଉରୋପରେ ଆହରିତ ହୋଇ କ୍ରୁସେଡ଼ ସମୟରେ ବଜାଯାଉଥିଲା । ସେ ସମୟରୁ ଏହା **ନାକାଇର** **naccaire** ବା **ନାକେର** **naker** ନାମରେ ନାମିତ ।

## ତିଆରି 
ନାଗରା ଗୋଲ ଭାଗଟି ପୋଡ଼ାମାଟିରେ ତିଆରି । ସମାନ ପଟଟିରେ ଶୁଖିଲା ଚମଡ଼ାକୁ ରିମରେ ବାନ୍ଧି ଢମା ପରି ଥିବା ଅଂଶର ପଛପଟେ ଟାଣ କରି ବନ୍ଧାଯାଇଥାଏ ।

## ଆଧାର 
ଶ୍ରେଣୀ:ଓଡ଼ିଶାର ବାଦ୍ୟଯନ୍ତ୍ର
ଜଳାତଙ୍କ ଟିକା

**ଜଳାତଙ୍କ ଟିକା** ଏକ ପ୍ରକାର ଟିକା ଯାହା ଜଳାତଙ୍କ ରୋଗକୁ ପ୍ରତିରୋଧ କରିବାକୁ ଦିଆଯାଏ ।  ଅନେକ ପ୍ରକାରର ଏହି ଟିକା ମିଳୁଛି ଓ ସମସ୍ତ ଟିକା ବିପଦମୁକ୍ତ ଓ ପ୍ରଭାବଶାଳୀ । କୁକୁର ଓ ବାଦୁଡ଼ି କାମୁଡ଼ା ପୂର୍ବରୁ ଓ ଭୂତାଣୁ ସଂସ୍ପର୍ଶରେ ଆସିବାର କିଛି ଦିନ ପର ପର୍ଯ୍ୟନ୍ତ ଏହା ଦିଆଯାଏ ।ତିନି ଡୋଜ ନେବା ପରେ ଦୀର୍ଘ କାଳ ନିମନ୍ତେ ଏହା କାର୍ଯ୍ୟକ୍ଷମ ରହେ ।  ମାଂସପେଶି ମଧ୍ୟରେ ବା ଚର୍ମରେ ଏହା ଇଞ୍ଜେକସନ ଆକାରରେ ଦିଆଯାଏ ।  ଭୂତାଣୁ ସଂସ୍ପର୍ଶରେ ଆସିବା ପରେ ଏହା ସ‌ହିତ ଜଳାତଙ୍କ ଇମ୍ମ୍ୟୁନୋଗ୍ଲୋବ୍ୟୁଲିନ ଦିଆଯାଏ । ଉଚ୍ଚ ସଙ୍କଟାପନ୍ନ ଲୋକଙ୍କୁ ସଂସ୍ପର୍ଶ ପୂର୍ବରୁ ଦେବାକୁ ସୁପାରିସ କରାଯାଏ । ମାନବ ଓ ଅନ୍ୟ ପଶୁମାନଙ୍କଠାରେ ଏହି ଟିକା କାର୍ଯ୍ୟକ୍ଷମ ଥାଏ ।  କୁକୁରଙ୍କୁ ଏହି ଟିକା ଦେଲେ ମାନବକୁ ସଂକ୍ରମଣ ହୋଇପାରେ ନାହିଁ । ସାରା ପୃଥିବୀରେ ନିୟୁତ ନିୟୁତ ଲୋକ ଏହି ଟିକା ନେଉଛନ୍ତି ଓ ପ୍ରତିବର୍ଷ ପ୍ରାୟ ୨୫୦,୦୦୦ଲୋକ ମୃତ୍ୟୁ ମୁଖରୁ ରକ୍ଷା ପାଉଛନ୍ତି ।ସନ ୨୦୧୪ଅନୁସାରେ ଗୋଟିଏ କୋର୍ଷର ହୋଲସେଲ ମୂଲ୍ୟ ୪୪ରୁ ୭୮ଆମେରିକୀୟ ଡଲାର । ଆମେରିକାରେ ଗୋଟିଏ କୋର୍ଷର ମୂଲ୍ୟ ୭୫୦ ଡଲାର ।

## ଆଧାର 
ଶ୍ରେଣୀ:ଔଷଧ
ଶ୍ରେଣୀ:ଟିକା
ଶ୍ରେଣୀ:RTT(Vaccine)
ନାଗା ନାଟ

**ନାଗା ନାଚ** (ଇଂରାଜୀ: **Naga nata**, IPA: ) ଓଡ଼ିଶାର ଏକ ପାରମ୍ପାରିକ ଲୋକନୃତ୍ୟ । ଏହା ପୁରୀ ଅଞ୍ଚଳରୁ ଆରମ୍ଭ ହୋଇ ବିଭିନ୍ନ ସ୍ଥାନରେ ପରିବେଷିତ ହେଉଛି । ଏଥିରେ ଥିବା ବିଷୟବସ୍ତୁ ଓଡ଼ିଶାରେ ଜଣାଶୁଣା ବିଭିନ୍ନ ନାଗା ପରମ୍ପରାକୁ ନେଇ ପର୍ଯ୍ୟବସିତ । ଓଡ଼ିଶାର ଆଉ ଏକ ପାରମ୍ପାରିକ ନାଚ ପାଇକ ନାଚ ଭଳି ନାଗା ନାଚ ଏକ ମୁକ ନାଚ । ଏଥିରେ କେବଳ ବିଭିନ୍ନ ବାଦ୍ୟ ଓ ପ୍ରଚ୍ଛଦ ଯନ୍ତ୍ରସଙ୍ଗୀତ ଥାଏ । ଏହାର ସଙ୍ଗୀତରେ ବ୍ୟବହୃତ ବାଦ୍ୟ ଯନ୍ତ୍ରସବୁ ହେଲା ମାଦଳ, ଧୁମସା ଓ ପଖଉଜ । ବିଭିନ୍ନ ପର୍ବ ପାଳନ ବେଳେ ପୁରୀରେ ଏହା ଦେଖିବାକୁ ମିଳିଥାଏ । ସାଧାରଣତଃ ଯୁବବର୍ଗର ନର୍ତ୍ତକମାନେ ଏଥିରେ ବିଭିନ୍ନ ଭାରୀ ଓ ଚିତ୍ରିତ ପୋଷାକ ପିନ୍ଧି ନାଚିଥାନ୍ତି । ନର୍ତ୍ତକମାନେ ମଥାରେ ବିଶାଳ ଅଳଙ୍କାର ଖଚିତ ମୁକୁଟ ପିନ୍ଧିଥାନ୍ତି । ସେମାନଙ୍କ ପୃଷ୍ଠପଟେ ବାଉଁଶ-ତିଆରି ମୟୂର ଆକାର ଧନୁଦ୍ୱୟ ଓ ଶର, ତ୍ରିଶୂଳ, ଶୂଳ ଆଦି ଲାଗିଥାଏ । ସେମାନେ ନାଚିଲା ବେଳେ ଧନୁ ଓ ଅସ୍ତ୍ରଶସ୍ତ୍ର ଦୁଇପଟକୁ ଦୋହଲୁଥାଏ । ବାୟକମାନଙ୍କ ବାଜା ତାଳରେ ତାଳଦେଇ ନର୍ତ୍ତକମାନେ ଆଗକୁ ବଢ଼ିଥାନ୍ତି । ରାଜ୍ୟ ଓ ରାଜ୍ୟ ବାହାରେ ବିଭିନ୍ନ ସରକାରୀ ଓ ବେସରକାରୀ ଉତ୍ସବ ପାଳନ ବେଳେ ଓଡ଼ିଶାର ଅନ୍ୟାନ୍ୟ ନାଚ ସହିତ ନାଗା ନାଚ ମଧ୍ୟ ଦେଖିବାକୁ ମିଳିଥାଏ । ନାଗା ନାଟରେ ବିଭିନ୍ନ ବୀରବାଦ୍ୟ ବାଦନ ସହିତ ବୀର ବେଶରେ ସଜ୍ଜିତ ନର୍ତ୍ତକଗଣ ନୃତ୍ୟରେ ବିଭିନ୍ନ ସମର-ସମ୍ବନ୍ଧିତ ବିଷୟବସ୍ତୁ ଦେଖାଇଥାନ୍ତି । ଚାରିରୁ ଆଠ ଜଣ ଲୋକଙ୍କୁ ନେଇ ଗଠିତ ଏକ ଦଳ ଏହି ନାଚ ପରିବେଷଣ କରିଥାନ୍ତି ।

## ବେଷଭୂଷା 
ନାଗା ନର୍ତ୍ତକଙ୍କ ପୋଷାକରେ ଥିବା ବିଭିନ୍ନ ଉପାଦାନ

## ସଙ୍ଗୀତ 
ଏଥିରେ କେବଳ ବିଭିନ୍ନ ବାଦ୍ୟ ବାଦନ ଓ ପ୍ରଚ୍ଛଦ ଯନ୍ତ୍ରସଙ୍ଗୀତ ରହିଥାଏ । କିନ୍ତୁ କୌଣସି ଗୀତ ଗାୟନ ନଥାଏ । ଏଥିରେ ପ୍ରଧାନତଃ ମାଦଳ, ଧୁମସା ଓ ପଖଉଜ ଆଦି ବାଦ୍ୟଯନ୍ତ୍ର ବ୍ୟବହାର କରାଯାଇଥାଏ ।

## ଆଧାର 
## ଅଧିକ ପଠନ 
* ଓଡ଼ିଶାର ନୃତ୍ୟକଳା

ଶ୍ରେଣୀ:ଓଡ଼ିଶାର ନାଟ
ଏଚଆଇବି ଟିକା

**ହେମୋଫାଇଲସ୍ ଇନ୍‌ଫ୍ଲୁଏଞ୍ଜି ଟାଇପ&nbsp;ବି ଟିକା** ହେମୋଫାଇଲସ୍ ଇନ୍‌ଫ୍ଲୁଏଞ୍ଜି ଟାଇପ&nbsp;ବି ସଂକ୍ରମଣରୁ ରକ୍ଷା ପାଇବା ନିମନ୍ତେ ଦିଆଯାଏ । ଯେଉଁ ଦେଶମାନଙ୍କରେ ଏହି ଟିକା ରୁଟିନ ଭାବରେ ଦିଆଯାଏ ସେଠାରେ ଏହି ରୋଗ ୯୦ %ରୁ ଅଧିକ କମିଯାଇଛି । ଏହା ଫଳରେ ମେନିଞ୍ଜାଇଟିସ୍, ନିମୋନିଆ ଓ ଏପିଗ୍ଲୋଟାଇଟିସ ରୋଗ ହାର କମିଛି । ଗୋଟିଏ ଏଚଆଇବି ମିଶ୍ରିତ ପେଣ୍ଟାଭାଲେଣ୍ଟ ଟିକାର ହୋଲସେଲ ମୂଲ୍ୟ ସନ ୨୦୧୪ରେ ୧୫.୪୦ ଆମେରିକୀୟ ଡଲାର ଥିଲା । ଆମେରିକାରେ ଡୋଜ ପିଛା ଏହାର ମୂଲ୍ୟ ୨୫ରୁ ୫୦ ଡଲାର ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଟିକା
ଶ୍ରେଣୀ:RTT(Vaccine)
ଅନନ୍ତ ପ୍ରସାଦ ପଣ୍ଡା

**ଅନନ୍ତ ପ୍ରସାଦ ପଣ୍ଡା** (୧୮ ଜୁଲାଇ ୧୯୦୬ - ୧୫ ଡିସେମ୍ବର ୧୯୮୯)
ଜଣେ ଓଡ଼ିଆ ସାହିତ୍ୟିକ ଥିଲେ । ଗଳ୍ପ ଲେଖି ଅଧିକ ଆନନ୍ଦ ପାଇଥିବା କଥା ସେ ନିଜେ ସ୍ୱୀକାର କରିଥିଲେ ମଧ୍ୟ, ସାହିତ୍ୟର ବିଭିନ୍ନ ବିଭାଗ ଯଥା ଉପନ୍ୟାସ, ନାଟକ, ପ୍ରବନ୍ଧ ତଥା କବିତାରେ ତାଙ୍କର ପ୍ରବେଶ ରହିଥିଲା ।

## ଜୀବନୀ 
ଅନନ୍ତ ପ୍ରସାଦ ୧୯୦୬ ମସିହାରେ ଜନ୍ମଗ୍ରହଣ କରିଥିଲେ । ବାଲ୍ୟକାଳ ସୋର ବାହାନାଗା ଅନ୍ତର୍ଗତ କଲ୍ୟାଣୀ ଗ୍ରାମରେ କଟିଥିଲା । ପିଲାଦିନେ ମୋଟା ଥିବାରୁ, ତାଙ୍କ ଅବଧାନ କହୁଥିଲେ ସାକ୍ଷାତ ଗଣେଶ । ପାଣିରେ ପଶି କଇଁ ଫୁଲ ତୋଳିବା ତାଙ୍କର ସଉକ ଥିଲା । ସେ ବାଲେଶ୍ୱର ଜିଲ୍ଲା ସ୍କୁଲ ଓ ରେଭେନ୍ସା ମହାବିଦ୍ୟାଳୟରେ ପାଠ ପଢ଼ିଥିଲେ । ୨୦ବର୍ଷ ବୟସରେ ସବ୍-ଡେପୁଟି କଲେକ୍ଟର ଭାବରେ ଚାକିରି ଜୀବନ ଆରମ୍ଭ କରିଥିଲେ । ଚାକିରି ଜୀବନ ବାଲେଶ୍ୱର, କଟକ, ଭଦ୍ରକ, ପୁରୀ, ବରଗଡ଼, କେନ୍ଦ୍ରାପଡ଼ା ଓ ଆସିକା ଆଦି ସ୍ଥାନରେ ବିତିଥିଲା । ଅବସର ପରେ କଟକରେ ସ୍ଥାୟି ଭାବରେ ବସବାସ କରୁଥିଲେ ।

୧୯୮୯ ମସିହା ଡିସେମ୍ବର ୧୫ ତାରିଖରେ ତାଙ୍କର ତିରୋଧାନ ଘଟିଥିଲା ।

## ରଚନାବଳୀ 
କୈଶରରୁ କବିତା ଲେଖା ଆରମ୍ଭ କରିଥିଲେ ଅନନ୍ତ । ବାଲେଶ୍ୱର ଜିଲ୍ଲା ସ୍କୁଲରେ ପଢ଼ିବା ବେଳେ, "ପାରିଜାତ" ନାମକ ହାତ ଲେଖା ପତ୍ରିକା ତାଙ୍କରି ପ୍ରଚେଷ୍ଠାରେ ପ୍ରକାଶ ପାଉଥିଲା । ସେଥିରେ ସେ ଲେଖିଥିଲେ "ସ୍ୱର୍ଗୀୟ କୁସୁମ ଆରେ ପାରିଜାତ; ତୋ' ସଙ୍ଗେ ସରି କେ ହେବ କହ ତ ।" ରେଭେନ୍ସା ମହାବିଦ୍ୟାଳୟରେ ପଢ଼ିବା ବେଳକୁ ପୂର୍ବ-ଛାତ୍ରାବାସ(ଇଷ୍ଟ ହଷ୍ଟେଲ)ର ପତ୍ରିକା "ଜାଗରଣ" ପ୍ରକାଶ ପାଉଥିଲା । ସେଥିରେ ତାଙ୍କର ପ୍ରଥମ ଗଳ୍ପ "ଅନ୍ତିମ ମିଳନ" ପ୍ରକାଶ ପାଇଥିଲା । ଦ୍ୱିତୀୟ ଗଳ୍ପ ଥିଲା "ଅତୃପ୍ତ ବାସନା" । ଗଳ୍ପଟି ବାଗ୍ମୀ ବିଶ୍ୱନାଥ କରଙ୍କଦ୍ୱାରା ସମ୍ପାଦିତ ପତ୍ରିକା "ଉତ୍କଳ ସାହିତ୍ୟ"ରେ ପ୍ରକାଶିତ ହୋଇଥିଲା । ତୃତୀୟ ଗଳ୍ପ "ବାସନା ତୃପ୍ତି" ମଧ୍ୟ ସେହି ପତ୍ରିକାରେ ସ୍ଥାନ ପାଇଥିଲା ।

### ଗଳ୍ପ ଗ୍ରନ୍ଥ 
* ତୃଣଗୁଚ୍ଛ ୧୯୩୨
* ସଭ୍ୟତାର ତଳେ ୧୯୪୫
* ମନର ଭୂତ 
* ବାରମଜା ୧୯୪୭
* ନୈଶ ସୁନ୍ଦରୀ ୧୯୫୦
* ଯୁଗ ରହସ୍ୟ
* ପ୍ରକୃତି (ଶିଶୁଗଳ୍ପ)
### ପ୍ରବନ୍ଧ
* ସହଯୋଗ
* ଆମେରିକାର ସମବାୟ ଆନ୍ଦୋଳନ
* ଡେନମାର୍କର ସମବାୟ ଆନ୍ଦୋଳନ
* Co-operative Movement in Canada (ପ୍ରକାଶକ: ରାଧାନାଥ କୋ-ପରେଟିଭ୍ ପ୍ରେସ୍, କଟକ)
* Co-operative Movement in Denmark (ପ୍ରକାଶକ: ରାଧାନାଥ କୋ-ପରେଟିଭ୍ ପ୍ରେସ୍, କଟକ)
### କବିତା
* ନିହାରୀକା (କବିତା) ୧୯୪୮
* ଝଙ୍କାର (ସଂଗୀତ)
* ଓମର ଚୟନିକା (ଅନୁବାଦ)

 

### ଉପନ୍ୟାସ 
* ନୂଆଦୁନିଆ ୧୯୪୭
* ଭାଗ୍ୟଚକ୍ର ୧୯୩୯
* ମୁକ୍ତ ଆକାଶର ବିହଙ୍ଗ ୧୯୪୫
* କୁଲି୧୯୪୮

### ଆତ୍ମଚରିତ 
* ମୋ ଜୀବନ ସ୍ମୃତି ୧୯୬୮
### ଅନ୍ୟାନ୍ୟ 
* ତାରାବାଈ (ନାଟକ) ୧୯୩୬
* ତୁଳସୀ (ନାଟକ) ୧୯୩୮
* ପାଶ୍ଚାତ୍ୟ ଅନୁଭୂତି (ଭ୍ରମଣ କାହାଣୀ) ୧୯୫୩
* ଯୋଗବାଶିଷ୍ଠ ରାମାୟଣ (ଅନୁବାଦ)
* ଅନନ୍ତ ପ୍ରସାଦ ଗ୍ରନ୍ଥାବଳୀ ୧ମ ୧୯୬୬
* ଅନନ୍ତ ପ୍ରସାଦ ଗ୍ରନ୍ଥାବଳୀ ୨ୟ ୧୯୬୮

## ଆଧାର 
ଶ୍ରେଣୀ:୧୯୦୬ ଜନ୍ମ
ଶ୍ରେଣୀ:୧୯୮୯ ମୃତ୍ୟୁ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଓଡ଼ିଆ ଲେଖକ
ହେପାଟାଇଟିସ୍ ଏ ଟିକା

**ହେପାଟାଇଟିସ୍ ଏ ଟିକା** ଏକ ପ୍ରକାର ଟିକା ଯାହା ହେପାଟାଇଟିସ ଏ ରୋଗକୁ ପ୍ରତିରୋଧ କରେ । ଏହା ୯୫ % ଲୋକଙ୍କଠାରେ ଅତି କମରେ ୧୫ ବର୍ଷ ଓ ପ୍ରାୟ ଆଜୀବନ ପ୍ରଭାବଶାଳୀ ରହେ ।

ସାଂଘାତିକ ପାର୍ଶ୍ୱ ପ୍ରତିକ୍ରିୟା କ୍ୱଚିତ ଦେଖାଯାଏ । ଇଞ୍ଜେକସିନ ନେଇଥିବା ସ୍ଥାନରେ ୧୫ % ପିଲାଙ୍କର ଓ ଅଧା ସଂଖ୍ୟକ ବଡ଼ ମଣିଷଙ୍କର କଷ୍ଟ ହୁଏ ।ଅଧିକାଂଶ ଟିକା ନିଷ୍କ୍ରିୟ ଥାଆନ୍ତି ଓ ଅଳ୍ପ କେତେକ ଦୁର୍ବଳ ଭୁତାଣୁ ଥାଆନ୍ତି । ଦୁର୍ବଳ ଭୁତାଣୁ ଟିକା ଗର୍ଭାବସ୍ଥାରେ ଓ ଇମ୍ମ୍ୟୁନିଟି ଅଭାବ ଥିବା ଲୋକଙ୍କୁ ଦେବାକୁ ମନାକରାଯାଏ । ହେପାଟାଇଟିସ୍ ବି ବା ଟାଇଫଏଡ ଟିକା ସ‌ହିତ ହେପାଟାଇଟିସ୍ ଏ ଟିକା ମିଶେଇ କେତେକ ମିଶ୍ରିତ ଟିକା ଉପଲବ୍‌ଧ ହେଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଆମେରିକାରେ ଏହାର ମୂଲ୍ୟ ୫୦ରୁ ୧୦୦ ଡଲାର । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଟିକା
ଶ୍ରେଣୀ:RTT(Vaccine)
ପନିକି

**ପନିକି** (**ପନଖି** ବା **ପନିକି** ନାମରେ ମଧ୍ୟ ଜଣା) ପରିବା ଆଦି କାଟିବା ପାଇଁ ପିଢ଼ା ଉପରେ ଲାଗିଥିବା ଲୁହାର ବଙ୍କାଛୁରୀ । ଏହା ଓଡ଼ିଶା ଘରେ ଘରେ ବ୍ୟବହାର ହୋଇଥାଏ । ପନିକିଗୁଡ଼ିକ ସାଧାରଣତଃ କମାର ଶାଳରେ ତିଆରି ହୋଇଥାଏ ।

## ଆଧାର
ବିଦ୍ୟୁତ୍ ସ୍ରୋତ

.]]

ବୈଦ୍ୟୁତିକ ଚାର୍ଜର ପ୍ରବାହକୁ **ବିଦ୍ୟୁତ୍ ସ୍ରୋତ** (*ଇଲେକ୍‌ଟ୍ରିକ୍ କରେଣ୍ଟ୍* ) କୁହାଯାଏ । ସାଧାରଣତଃ ଗୋଟିଏ ବୈଦ୍ୟୁତିକ ପରିପଥରେ ଥିବା ତାର ଗୁଡ଼ିକରେ ଚଳମାନ ଇଲେକ୍‌ଟ୍ରୋନ୍‌ଗୁଡ଼ିକ ଏହି ଚାର୍ଜ ବହନ କରିଥା'ନ୍ତି । ଇଲେକ୍‌ଟ୍ରୋଲାଇଟ୍ ଗୁଡ଼ିକରେ ଆୟନ୍ ଏବଂ ପ୍ଲାଜମାରେ ଉଭୟ ଆୟନ ଓ ଇଲେକ୍‌ଟ୍ରୋନ ଗୁଡ଼ିକ ଏହି ଚାର୍ଜ ବହନ କରନ୍ତି ।

'ବିଦ୍ୟୁତ୍ ସ୍ରୋତ' ମାପିବା ପାଇଁ ବ୍ୟବହୃତ SI ୟୁନିଟ ହେଉଛି ଆମ୍ପିୟର୍ - ଏହା ଏକ ନିର୍ଦ୍ଧିଷ୍ଟ ପୃଷ୍ଠରେ, ଗୋଟିଏ କୁଲମ୍ବ ପ୍ରତି ସେକେଣ୍ଡ ହାରରେ, ବୈଦ୍ୟୁତିକ ଚାର୍ଜର ପ୍ରବାହକୁ ବୁଝାଏ । ଇଲେକ୍‌ଟ୍ରିକ୍ କରେଣ୍ଟ୍‌କୁ ଏମିଟର୍ଦ୍ୱାରା ମପାଯାଏ ।

ବିଦ୍ୟୁତ୍ ସ୍ରୋତ, ଜୁଲ୍ ତାପନର ମୁଖ୍ୟ କାରଣ ଅଟେ, ଯାହାକି ଇନ୍‌କଣ୍ଡେସେଣ୍ଟ୍ ଲାଇଟ୍ ବଲ୍‌ବ୍‌ରେ ଆଲୋକ ସୃଷ୍ଟିକରେ । ଏହା ଚୁମ୍ବକୀୟ କ୍ଷେତ୍ର ମଧ୍ୟ ସୃଷ୍ଟି କରେ, ଯାହାକି ମୋଟର, ଜେନେରେଟର ଏବଂ ଇଣ୍ଡକ୍‌ଟର ଗୁଡ଼ିକରେ ବ୍ୟବହୃତ ହୁଏ । ବିଦ୍ୟୁତ ସ୍ରୋତ ସାଧାରଣତଃ ଦୁଇ ପ୍ରକାରର:   Direct current (DC) ବା ସଳଖ ବିଦ୍ୟୁତ ସ୍ରୋତ ଏବଂ Alternate current (AC) ବା ପ୍ରତ୍ୟାବର୍ତ୍ତୀ ବିଦ୍ୟୁତ ସ୍ରୋତ ।

## ସଂକେତ 
ବିଦ୍ୟୁତ ସ୍ରୋତର ସଂକେତ ହେଉଛି : I
ଉଦାହରଣ ସ୍ୱରୂପ :I = 5 ଆମ୍ପିୟର

## ପ୍ରତ୍ୟାବର୍ତ୍ତୀ ଓ ଅପ୍ରତ୍ୟାବର୍ତ୍ତୀ ବିଦ୍ୟୁତ ସ୍ରୋତ 
### ପ୍ରତ୍ୟାବର୍ତ୍ତୀ ବିଦ୍ୟୁତ ସ୍ରୋତ 
ଏହି ବିଦ୍ୟୁତ ସ୍ରୋତରେ ଇଲେକ୍ଟ୍ରୋନଗୁଡିକ ଗୋଟିଏ ଦିଗରେ ଯାଆନ୍ତି, ତା' ପରେ ପୁଣି ଅନ୍ୟ ଏକ ଦିଗରେ ଯାଆନ୍ତି । ଉଦାହରଣ ସ୍ୱରୂପ

A---------------------B

ଗୋଟିଏ ପିଲା ପ୍ରଥମେ Aରୁ Bକୁ ଗଲା ତାପରେ ପୁଣି Bରୁ Aକୁ ଗଲା. ତା' ପରେ Aରୁ Bକୁ ପୁଣି Bରୁ Aକୁ ଗଲା. ଏହିପରି କ୍ରମାଗତ କରି ଚାଲିଲା ।

ଠିକ ଏହିପରି ପ୍ରତ୍ୟାବର୍ତ୍ତୀ ବିଦ୍ୟୁତ ସ୍ରୋତରେ ଇଲେକ୍ଟ୍ରୋନଗୁଡିକ ଗୋଟିଏ ମୁଣ୍ଡରୁ ଅନ୍ୟ ମୁଣ୍ଡକୁ ଏବଂ ଅନ୍ୟ ମୁଣ୍ଡରୁ ଏମୁଣ୍ଡକୁ ବାରମ୍ବାର ଗତି କରିଥାନ୍ତି ।

### ସଳଖ ବିଦ୍ୟୁତ ସ୍ରୋତ 
ଏହି ବିଦ୍ୟୁତ ସ୍ରୋତରେ ଇଲେକ୍ଟ୍ରୋନଗୁଡିକ ଗୋଟିଏ ଦିଗରେ ପ୍ରବାହିତ ହୋଇଥାଏ । ଉଦାହରଣ ସ୍ୱରୂପ ବ୍ୟାଟେରୀରୁ ଯେଉଁ ବିଦ୍ୟୁତ ସ୍ରୋତ ପ୍ରବାହିତ ହୁଏ ତାହା ସଳଖ ବିଦ୍ୟୁତ ସ୍ରୋତ ।

## କରେଣ୍ଟ ପରିମାପ 
## ବିଦ୍ୟୁତ୍ - ଚୁମ୍ବକିୟତା 
## ଓମ୍‌ଙ୍କ ନିୟମ 
**ଓମ୍‌ଙ୍କ ନିୟମ** ଅନୁସାରେ, ଏକ ନିର୍ଦ୍ଧିଷ୍ଟ ତାପମାତ୍ରାରେ, ପରିବାହୀରେ ପ୍ରବାହିତ ବିଦ୍ୟୁତ୍ ସ୍ରୋତ ପରିବାହୀର ଦୁଇ ପ୍ରାନ୍ତରେ ଥିବା ବିଦ୍ୟୁତ୍ ବିଭାବାନ୍ତର ସହ ସମାନୁପାତି । ପ୍ରତିରୋଧ ଏଠାରେ ଏକ ସମାନୁପାତିକ ସ୍ଥିରାଙ୍କ । ଏହାକୁ ଗାଣିତିକ ଉପାୟରେ ଲେଖାଯାଇପାରିବ ଯେ:

:I = \frac{V}{R},

ଏଠାରେ *I* ହେଉଛି ପରିବାହୀରେ ପ୍ରବାହିତ ବିଦ୍ୟୁତ ସ୍ରୋତ (ଆମ୍ପିଅର ଏକକରେ), *V* ହେଉଛି ପରିବାହୀର ଦୁଇ ପ୍ରାନ୍ତରେ ଥିବା ବିଦ୍ୟୁତ ବିଭବରେ ପାର୍ଥକ୍ୟ (ଭୋଲ୍‌ଟ ଏକକରେ) ଓ *R* ହେଉଛି ଏହି ପରିବାହୀର ବିଦ୍ୟୁତ ପ୍ରତିରୋଧ (ଓମ୍ ଏକକରେ) ।

ଏହି ନିୟମଟି ଜର୍ମାନ ଗଣିତଜ୍ଞ ଜର୍ଜ୍ ଓମ୍‌ଙ୍କ ନାମ ଅନୁସାରେ ନାମିତ ହୋଇଛି ।

## ଆଧାର 
## ବାହାର ଲିଙ୍କ 
*Allaboutcircuits.com, a useful site introducing electricity and electronics
ବିଦ୍ୟୁତ୍ ବିଭବ

ଗୋଟିଏ ବୈଦୁତିକ କ୍ଷେତ୍ର ଏକ ଧନାତ୍ମକ ଚାର୍ଜକୁ ଅନନ୍ତ ଦୂରତାରୁ ସେହି ବିନ୍ଦୁ ପର୍ଯ୍ୟନ୍ତ ଆଣିବା ପାଇଁ ଯେତିକି କାର୍ଯ୍ୟ କରିଥାଏ, ତା'କୁ **ବିଦ୍ୟୁତ୍ ବିଭବ** ବା *ଇଲେକ୍‌ଟ୍ରିକ୍ ପୋଟେନ୍‌ସିଆଲ୍* କୁହାଯାଏ ।

## ସ୍ଥିର ବିଦ୍ୟୁତ 
ଯଦି ଏକ ସ୍ଥିର ବୈଦୁତିକ କ୍ଷେତ୍ର **E**ଠାରେ **r** ଏକ ବିନ୍ଦୁ ହୁଏ, ତେବେ ସେହି ବିନ୍ଦୁରେ 'ବିଦ୍ୟୁତ୍ ବିଭବ' ଏହାର *ଲାଇନ୍ ଇଣ୍ଟିଗ୍ରାଲ୍*ଦ୍ୱାରା ନିର୍ଣ୍ଣୟ କରାଯିବ –
{{Equation box 1
|indent=:
|equation=V_\mathbf{E} = - \int_C \mathbf{E} \cdot \mathrm{d} \boldsymbol{\ell} \,
|cellpadding
|border
|border colour = #50C478
|background colour = #ECFCC4}}

ଏଠାରେ *C* ହେଉଛି ଏକ ଅନିର୍ଦ୍ଧିଷ୍ଟ ପଥ (arbitrary path), ଯାହାକି 'ଜିରୋ ବିଭବ' (zero potential)ରେ ଥିବା ଏକ ବିନ୍ଦୁକୁ **r** ସହ ଯୋଗ କରେ । ଯେତେବେଳେ କର୍ଲ୍ (curl)  ଶୁନ ହୁଏ, ଉପରୋକ୍ତ line integral ଆଉ *C* ପଥ ଉପରେ ନିର୍ଭରଶୀଳ ହୋଇ ନରହି କେବଳ ଅନ୍ତିମ-ବିନ୍ଦୁ ଗୁଡ଼ିକ (endpoints) ଉପରେ ନିର୍ଭର କରେ । ଏହି ପରିପ୍ରେକ୍ଷୀରେ, ବୈଦୁତିକ-କ୍ଷେତ୍ରଟି ବିଭବ(*ପୋଟେନ୍‌ସିଆଲ୍*)ର *ଗ୍ରାଡ଼ିଏଣ୍ଟ* (gradient) ଉପରେ ନିର୍ଭର କରେ:

{{Equation box 1
|indent=:
|equation=\mathbf{E} = - \mathbf{\nabla} V_\mathbf{E}. \, 
|cellpadding
|border
|border colour = #50C478
|background colour = #ECFCC4}}

ତା'ହେଲେ ବର୍ତ୍ତମାନ, ଗସ୍‌ଙ୍କ ନିୟମ ଅନୁସାରେ, ପୋଟେନ୍‌ସିଆଲ୍ ପଏଜନ୍‌ଙ୍କ ସମୀକରଣକୁ satisfy କରୁଛି:
:\mathbf{\nabla} \cdot \mathbf{E} = \mathbf{\nabla} \cdot \left (- \mathbf{\nabla} V_\mathbf{E} \right ) = -\nabla^2 V_\mathbf{E} = \rho / \varepsilon_0, \, 

ଏଠାରେ *ρ* ହେଉଛି total charge density ଏବଂ **∇**· ଡାଇଭର୍ଜେନ୍ସ (divergence)କୁ ସୁଚାଏ ।

### ପଏଣ୍ଟ ଚାର୍ଜ ଯୋଗୁଁ ସୃଷ୍ଟ ବିଦ୍ୟୁତ ବିଭବ 
ଚାର୍ଜଠାରୁ *r* ଦୁରତ୍ୱରେ, ଗୋଟିଏ ପଏଣ୍ଟ ଚାର୍ଜ *Q* ଯୋଗୁଁ ସୃଷ୍ଟ ବିଦ୍ୟୁତ ବିଭବକୁ ଆମେ ଲେଖିପାରିବା ଯେ:

: V_\mathbf{E} = \frac{1}{4 \pi \varepsilon_0} \frac{Q}{r}, \, 

ଏଠାରେ *ε*0 ହେଉଛି ଏକ ବୈଦୁତିକ ସ୍ଥିରାଙ୍କ (permittivity of vacuum) ।  ଏହାକୁ 'କୁଲମ୍ବଙ୍କ ବିଭବ' (Coulomb potential) କୁହାଯାଏ ।

## ଚଳ ବିଦ୍ୟୁତ 
## ଏକକ 
## ଆହୁରି ଦେଖନ୍ତୁ 
## ଆଧାର 
* 	
*
*

ଶ୍ରେଣୀ:ପଦାର୍ଥ ବିଜ୍ଞାନ
ଶ୍ରେଣୀ:ବିଦ୍ୟୁତ୍ ପ୍ରଯୁକ୍ତି ବିଦ୍ୟା
ବୈଦୁତିକ କ୍ଷେତ୍ର

suspended over an infinite sheet of conducting material.]]

**ବୈଦୁତିକ କ୍ଷେତ୍ର** ହେଉଛି ବିଦ୍ୟୁତ୍-ଚୁମ୍ବକୀୟ କ୍ଷେତ୍ରର ଏକ ଅଂଶ ବିଶେଷ । ଏହା ଏକ vector field ଅଟେ ଏବଂ ମାକ୍ସୱେଲଙ୍କ ସମୀକରଣର ବର୍ଣ୍ଣନା ଅନୁସାରେ ଏହା ବୈଦୁତିକ ଚାର୍ଜ କିମ୍ବା time-varying ଚୁମ୍ବକୀୟ କ୍ଷେତ୍ରଦ୍ୱାରା ସୃଷ୍ଟି ହୋଇଥାଏ । ବୈଦୁତିକ କ୍ଷେତ୍ର ସମ୍ପର୍କରେ ଧାରଣା ସର୍ବପ୍ରଥମେ ମାଇକେଲ ଫରାଡ଼େ ଦେଇଥିଲେ । 

## ସଂଜ୍ଞା 
The electric field \mathbf{E} at a given point is defined as the (vectorial) force \mathbf{F} that would be exerted on a stationary test particle of unit charge by electromagnetic forces (i.e. the Lorentz force). A particle of charge q would be subject to a force \mathbf{F}=q\cdot\mathbf{E}.

Its SI units are newtons per coulomb (N⋅C−1) or, equivalently, volts per metre (V⋅m−1), which in terms of SI base units are kg⋅m⋅s−3⋅A−1.

## ବୈଦୁତିକ କ୍ଷେତ୍ରର ଉତ୍ସ 
## ସୁପର-ପୋଜିସନ ଅଧିନିୟମ 
## ସ୍ଥିର-ବୈଦୁତିକ କ୍ଷେତ୍ର 
## ଚଳ-ବୈଦୁତିକ କ୍ଷେତ୍ର 
## ବୈଦୁତିକ କ୍ଷେତ୍ରରେ ଶକ୍ତି 
## ଆହୁରି ଦେଖନ୍ତୁ 
## ଆଧାର 
## ବାହାର ଲିଙ୍କ 
*Electric field in "Electricity and Magnetism", R Nave – Hyperphysics, Georgia State University
*'Gauss's Law' – Chapter 24 of Frank Wolfs's lectures at University of Rochester
*'The Electric Field' – Chapter 23 of Frank Wolfs's lectures at University of Rochester
*http://www.its.caltech.edu/~phys1/java/phys1/MovingCharge/MovingCharge.html – An applet that shows the electric field of a moving point charge.
*Fields  – a chapter from an online textbook
*Learning by Simulations Interactive simulation of an electric field of up to four point charges
*Java simulations of electrostatics in 2-D and 3-D
*Interactive Flash simulation picturing the electric field of user-defined or preselected sets of point charges by field vectors, field lines, or equipotential lines. Author: David Chappell

ଶ୍ରେଣୀ:ବିଦ୍ୟୁତ୍ ପ୍ରଯୁକ୍ତି ବିଦ୍ୟା
ଲିଡୋକେନ୍

**ଲିଡୋକେନ୍**, ଅନ୍ୟ ନାମ **ଜାଇଲୋକେନ୍** ଓ **ଲିଗ୍‌ନୋକେନ୍**, ଏକ ଔଷଧ ଯାହା ଯେ କୌଣସି ନିର୍ଦ୍ଦିଷ୍ଟ ସ୍ଥାନର ତନ୍ତୁକୁ ନିଶ୍ଚେତନ (ସ୍ନାୟବିକ ଶକ୍ତିହୀନ/କାଲୁଆ) କରିଦିଏ ଓ ଭେଣ୍ଟ୍ରିକୁଲାର ଟାକିକାର୍ଡିଆ ରୋଗର ଚିକିତ୍ସାରେ ବ୍ୟବ‌ହାର କରାଯାଏ । ଏହା ସ୍ନାୟୁ ଅବରୋଧ ନିମନ୍ତେ ମଧ୍ୟ ବ୍ୟବ‌ହାର କରାଯାଏ ।  ଲିଡୋକେନ୍ ସ‌ହିତ ସ୍ୱଳ୍ପ ପରିମାଣର ଏପିନେଫ୍ରିନ ମିଶେଇ ଏହାର କାର୍ଯ୍ୟକାରୀ ସମୟ ବଢ଼େଇ ଦିଆଯାଏ ।  ଏହାକୁ ଚର୍ମରେ ଲଗାଇଲେ କାଲୁଆ ହୋଇଯାଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ପ୍ରତି ୨୦ ମିଲି ଭାଏଲ ପ୍ରତି 0.୪୫ରୁ ୧.୦୫ ଆମେରିକୀୟ ଡଲାର ଥିଲା ।

## ଆଧାର 
ଶ୍ରେଣୀ:ଔଷଧ
ଟିଟାନସ୍ ଟିକା

**ଟିଟାନସ୍ ଟିକା** ବା **ଟିଟାନସ୍ ଭାକ୍‌ସିସନ** ବା **ଟିଟାନସ୍ ଟକ୍‌ସଏଡ** (**TT**) ଏକ ପ୍ରକାର ଟିକା ଯାହା ଟିଟାନସ୍ ରୋଗର ପ୍ରତିଷେଧ ନିମନ୍ତେ ଦିଆଯାଏ । ଶିଶୁ ଅବସ୍ଥରେ ୫ ମାତ୍ରା ବା ଡୋଜ ଦିଆଯାଏ ଓ ତାପରେ ପ୍ରତି ଦଶ ବର୍ଷରେ ଥରେ ଦିଆଯାଏ । ତିନି ଡୋଜ ପରେ ପ୍ରାୟ ସମସ୍ତେ ଇମ୍ମ୍ୟୁନ ହୋଇଯାଆନ୍ତି । ସମ୍ପୁର୍ଣ୍ଣ ଇମ୍ମ୍ୟୁନାଇଜେସନ ନ ହୋଇଥିଲେ ସଙ୍କଟାପନ୍ନ କେଶରେ ଟିଟାନସ୍ ଆଣ୍ଟିଟକ୍‌ସିନ ଦିଆଯାଏ । ଗର୍ଭିଣୀ ମହିଳାଙ୍କର ଟିକା ନେବା ନିଶ୍ଚିତ କରିବା କଥା, ନ ହୋଇଥିଲେ ଟିକା ନେଲେ ନିଓନାଟାଲ ଟିଟାନସ୍ ପ୍ରତିରୋଧ ହୁଏ । 

ଟିଟାନସ୍ ଟିକା ସନ ୧୯୨୭ରେ ପ୍ରସ୍ତୁତ ହୋଇଥିଲେ ମଧ୍ୟ ଆମେରିକାରେ ସନ ୧୯୪୦ରେ ଉପଲବ୍‌ଧ ହେଲା ।  ସନ ୨୦୧୪ରେ ଏହାର ହୋଲସେଲ ମୂଲ୍ୟ ୦.୧୭ରୁ ୦.୬୫ ଆମେରିକିୟ ଡଲାର ଥିଲା । ଆମେରିକାର ଏହାର ମୂଲ୍ୟ ୨୫ରୁ ୫୦ ଡଲାର ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଟିକା
ଶ୍ରେଣୀ:RTT(Vaccine)
ବୁପିଭାକେନ

**ବୁପିଭାକେନ**, ଅନ୍ୟ ବ୍ୟବସାୟୀକ ନାମ **ମାର୍କେନ** ଏକ ଔଷଧ ଯାହା ସ୍ଥନୀୟ/ଲୋକାଲ ନିଶ୍ଚେତକ ଭାବରେ ବ୍ୟବ‌‌ହୃତ ହୁଏ ।  ଇଞ୍ଜେକସନ ଆକାରରେ ଦେଇ ଯେ କୌଣସି ସ୍ଥାନ‌କୁ କାଲୁଆ କରିଦିଆଯାଏ, ନର୍ଭ ବ୍ଲକ୍ କରିବା ନିମନ୍ତେ ସ୍ନାୟୁ ପାର୍ଶ୍ୱରେ ଦିଆଯାଏ ଓ ଏପିଡୁରାଲ ସ୍ପେସରେ ଦିଆଯାଏ ।  ଅଳ୍ପ ପରିମାଣର ଏପିନେଫ୍ରିନ ମିଶ୍ରତ ବୁପିଭାକେନ ଦେଲେ ଅଧିକ ସମୟ ଏହାର ପ୍ରଭାବ ରହେ । 

  
ସମ୍ଭାବ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିଦୁଆ ଲାଗିବା, ମାଂସପେଶୀ ଡେଇଁବା, ଟିନାଇଟସ୍, ଦୃଷ୍ଟିଶକ୍ତି ପରିବର୍ତ୍ତନ, ନିମ୍ନ ରକ୍ତଚାପ ଓ ଅନିୟମିତ ହୃତ୍‌ସ୍ପନ୍ଦ‌ନ ଦେଖାଯାଏ ।  ଗଣ୍ଠି ଭିତରେ ଇଞ୍ଜେକସନ ଦେଲେ ଉପାସ୍ଥି ବା କାର୍ଟିଲେଜ ସମସ୍ୟା ସୃଷ୍ଟି ହୋଇପାରେ । ଏପିଡୁରାଲ ଇଞ୍ଜେକସନ ଦିଆଯାଏ ନାହିଁ ।  ଏପିଡୁରାଲ ଇଞ୍ଜେକସନ ଦେଲେ ପ୍ରସବ ସମୟ ବଢ଼ିଯାଏ ।  ଏହା ଆମିଡ ଦଳର ଏକ ସ୍ଥାନୀୟ/ଲୋକାଲ ନିଶ୍ଚେତକ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଗୋଟିଏ ଭାଏଲର ହୋଲସେଲ ମୁଲ୍ୟ ପ୍ରାୟ ୨.୧୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ମହେଞ୍ଜୋଦାରୋ

ଏହି ତଥୟାବଳିଟି ଭୂତତ୍ତ୍ୱ ବିଭାଗର,ଓ ଏହା ମନୁଷ୍ୟ ଜାତି ଇତିହାସର ଏକ  ମୁଖ୍ୟ ଅଂଶ।ଏହି ତଥ୍ୟାବଳୀ ଟିରେ ଥିବା ସହରଟି ପୂରାତନ ଯୁଗରେ ପ୍ରଥମେ ଗଢ଼ି ଉଠିଥିବା ସଭ୍ୟତାମାନଙ୍କ ମଧ୍ୟରୁ ଗୋଟିଏ। ଏହା ସହିତ ହଁରପ୍ପା ନାମର ଅନ୍ୟ ଏକ ସଭ୍ୟତା ମଧ୍ୟ ଗଢ଼ିଉଠି ଥିଲା । ସାଧାରଣତହ ଏହି ଦୁଇ ସହରଙ୍କୁ ପ୍ରଥମ ଦୁଇ ଏକ ସହିତ ଗଢ଼ି ଉଠିଥିବା ସହର ବୋଲି କୁହନ୍ତି , କିନ୍ତୁ ଏବେ  ଏହା ଲଖନା,ସିଂଧ୍, ପାକିସ୍ଥାନରେ ଅବସ୍ଥିତ।ଏହା ଖ୍ରୀଷ୍ଟପୂର୍ବ ୨୫୦୦ ଗଢ଼ି ଉଠିଥିଲା । ଏହା ପୁରତନ ଯୁଗର  ସବୁଠୁ ଅଧିକ ଜନବସ୍ତି  ଥିବା ସହର  ଓ ପ୍ରଥମ ସହର ମାନଙ୍କ ମଧ୍ୟରୁ ଗୋଟିଏ  ଥିଲା। ସେହି ସମୟର ଏହା ସବୁ ଠୁ ଉନ୍ନତ ସହର ମାନଙ୍କ ମଧ୍ୟରୁ ଥିଲା।ଏହା ଇଜିପ୍ଟର  ସଭ୍ୟତାଠାରୁ ମଧ୍ୟ ଅଧିକ ଉନ୍ନତ ଥିଲା ଏହି ସହରଟି ଖ୍ରୀଷ୍ଟପୂର୍ବ୧୯୦୦ରେ ଲୂପ୍ତ ହୋଇ ଯାଇଥିଲା। 

ଏହି ସହରଟି ୩୫୦୦ ବର୍ଷ ଯାଏଁ ମାଟି ତଳେ ପୋତି ହୋଇ ରହିଥିଲା , ଏବଂ ଏହାକୁ କୌଣସି ସରକାରି କିମ୍ବା ବେସରକାରୀ  ସଂଘଦ୍ୱାରା ଖୋଜା ହୋଇନଥିଲା । କିନ୍ତୁ  ୧୯୧୯ରୁ ନେଇକି ୧୯୨୦ ମଧ୍ୟରେ  ଭାରତୀୟ ଭୂତତ୍ତ୍ୱ ବିଭାଗର ଜଣେ  ଉଚ୍ଚ ପଦବୀର କର୍ମଚାରୀଙ୍କ  ପ୍ରୟୋଜନରେ ଏହାର ଉଦ୍ଧାର ହୋଇଥିଲା। ସେ ସେଠାରେ ଥିବା   ଏକ ଗୌତମବୁଦ୍ଧଙ୍କ  ପୁରାତନ ସ୍ତୁପକୁ ଖୋଜି ପାଇଥିଲେ । ଏବଂ ଏହା ପରେ ସେ ସେହି ସ୍ଥାନର ଭୋଗଲିକ ମହତ୍ତ୍ୱ ଜାଣିପାରି ଥିଲେ । ଏହା ପରେ ସେହି ସ୍ଥାନର ରକ୍ଷଣ ବେକ୍ଷଣ ଏବଂ ସେହି ସ୍ଥାନରେ ଥିବା ପୁରାତନ ଭୌଗଳିକ ସମ୍ପତିର ଅନୁସନ୍ଧାନ ଓ ଉତ୍ତୋଳନ ହୋଇଥିଲା ।  

ଏହା ପରେ ୧୯୨୪-୨୫ ମଧ୍ୟରେ କାଶୀନାଥ ନାରାୟଣ ଦିକ୍ସଇତଙ୍କଦ୍ୱାରା ଅନ୍ୟ ଏକ ବଡ଼ଧରଣର  ଅନୁସନ୍ଧାନ ଓ ଗବେଷଣା ହୋଇଥିଲା  ଓ ପୁନଃ ବହୁତ ମାତ୍ରରେ ପୁରାତନ ଯୁଗର ଅବସିସ ମିଳି ଥିଲା ।  ପୁନଃ  ଜନ ମାର୍ଷଲ ନାମକ ଏକ ଅଫିସରଙ୍କ ନିର୍ଦ୍ଦେଶରେ ୧୯୨୫-୨୬ ଯାଏଁ ଅନୁସନ୍ଧାନ ଚାଲି ଥିଲା।କିନ୍ତୁ ୧୯୬୫-୬୬ ଯାଏଁ ବହୁତ ବଡ଼ ଧାରଣର  ଅନୁସନ୍ଧାନ ଚାଲି ଥିଲା ଓ ଏହା  ଡ଼।· ଜର୍ଜ ଏଫ ଡଏଲଶଙ୍କ ନିର୍ଦ୍ଦେଶରେ ଶେଷ ଥର ପାଇଁ   ହୋଇଥିଲା । ଏବଂ ଏହା ସବୁଠୁ ବଡ଼  ଧରଣର ହୋଇଥିଲା। 
      
ଏହା ପରେ ସେହି ସ୍ଥାନର ପରିବେଶର ବ୍ୟତିକ୍ରମ ଓ ପରିବେଶ ପ୍ରଦୂଷଣ ଓ ପୁରା ତନ ପ୍ରସ୍ତର ଯୁଗର  ସ୍ତୁପ, କାରୀଗିରିର କ୍ଷୟ ଯୋଗୁଁ  ଏହି ଅଭିଯାନଟି ଅନିର୍ଦ୍ଧିଷ୍ଟ କାଳ  ପାଇଁ ବନ୍ଦ ହୋଇ ଯାଇ ଥିଲା। 
              
ଏହି ସବୁ ଅନୁସନ୍ଧାନରୁ  ପୁରାତନ ଯୁଗରେ ଲୋକ ମାନଙ୍କ ରହିବା ଶୈଳୀ ଓ ତାଙ୍କଦ୍ୱାରା ବ୍ୟବହୃତ ସାମଗ୍ରୀ  ବିଷୟରେ  ଜାଣିବାକୁ ମିଳିଥିଲା। ସେହି ସ୍ଥାନରୁ ମିଳିଥିବା ପ୍ରାଚୀନ ସାମଗ୍ରୀ  ସବୁ ଏବେ ସଂଗ୍ରହଳର ରକ୍ଷଣାବେକ୍ଷଣରେ ଅଛି ।

ଶ୍ରେଣୀ:ଭାରତର ଇତିହାସ
ଶ୍ରେଣୀ:ଇତିହାସ
## ଆଧାର
ନାନା ବାୟା ଗୀତ

**ନାନାବାୟା ଗୀତ** ପଲ୍ଲୀକବି ନନ୍ଦକିଶୋର ବଳଙ୍କ ରଚିତ ଏକ କବିତା ସଂକଳନ । ଏହାର ଗୀତଗୁଡ଼ିକ ଶିଶୁଙ୍କ ମନୋରଞ୍ଜନ କରିବା ପାଇଁ ଲେଖାଯାଇଛି । ଏହି ସଂକଳନରେ ଡାମରା କାଉ, ବାୟାଚଡେଇ, ବିଲେଇ ନାନୀ, ଚୁଟିଆ ମୂଷା, ନିଦ ମାଉସୀ ଇତ୍ୟାଦି ଅନେକ ଲୋକପ୍ରିୟ କବିତା ରହିଛି । ଏହି ଗୀତଗୁଡ଼ିକ ଓଡ଼ିଶାର ପୁରପଲ୍ଲୀ ସହିତ ସହରାଞ୍ଚଳରେ ମଧ୍ୟ ଖୁବ୍ ପ୍ରଚଳିତ । ଓଡ଼ିଆ ଶିଶୁ ସାହିତ୍ୟର ଶ୍ରେଷ୍ଠ କୃତି ମଧ୍ୟରୁ ଏହା ଅନ୍ୟତମ ।

## ଆଧାର 
ଶ୍ରେଣୀ:ଓଡ଼ିଆ ବହି
ଶ୍ରେଣୀ:ଓଡ଼ିଆ କବିତା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟ
ଖଜୁରେଶ୍ୱର ଦେଉଳସମୂହ

**ଖଜୁରେଶ୍ୱର ଦେଉଳସମୂହ** ଓଡ଼ିଶାରେ ଏକ ବେଢ଼ା ଭିତରେ ଥିବା କେତେକ ଶୈବ-ଶାକ୍ତ ଦେଉଳ । ଏହା ବାଲେଶ୍ୱର ଜିଲ୍ଲାର ସେରଗଡ଼ ଗାଁରେ ଅବସ୍ଥିତ । ଦେଉଳଟି ୯ମରୁ ୧୦ମ ଶତକ ମଧ୍ୟରେ ତୋଳାଯାଇଥିଲା । ଦେଉଳ ବେଢ଼ାରେ ଥିବା ୯ମ ଦଶକରେ ତୋଳାଯାଇଥିବା ବିଭିନ୍ନ ଛୋଟବଡ଼ ଦେଉଳ ଭିତରେ ଭିନ୍ନ ଭିନ୍ନ ଦେବଦେବୀ ପୂଜିତ । ଏହି ଦେଉଳମାନଙ୍କ ମଧ୍ୟରୁ ବିଶାଳତମ ଦେଉଳଟି ଥିଲା ଖଜୁରେଶ୍ୱର । ଏହା ଧ୍ୱଂସ ହୋଇଯାଇଛି । ପରେ ବିଗ୍ରହଗୁଡ଼ିକୁ ଏକ ନୂଆ ଦେଉଳ ତୋଳାଯାଇ ସେଠାକୁ ସ୍ଥାନାନ୍ତରିତ କରାଯାଇଛି । ଏହି ଦେଉଳସମୂହରେ ଦେବଦେବୀ ହେଲେ ଶିବ, ମହିଷାମର୍ଦ୍ଦିନୀ ଦୁର୍ଗା, ଗଣେଶ, ବୈଷ୍ଣବୀ ଓ ପୁରୁଷୋତ୍ତମ । ଦେଉଳସମୂହ କଳିଙ୍ଗ ସ୍ଥାପତ୍ୟ ଶୈଳୀରେ ତୋଳାଯାଇଛି । ବେଢ଼ା ଭିତରେ ଅକ୍ଷୁର୍ଣ୍ଣ ଥିବା ଦେଉଳସମୂହ ୯ମ ଶତକରେ ଖାକର ଶୈଳୀରେ ଓ କେବଳ ଗୋଟିଏ ଦେଉଳ ରେଖ ଶୈଳୀରେ ତୋଳାଯାଇଥିଲା । ନୂତନ ଦେଉଳଟି ପୀଢ଼ ଶୈଳୀରେ ତୋଳାଯାଇଛି । ଏଥିରେ କେତୋଟି ୧୦ମ-୧୧ଶ ଶତକରେ ଖୋଦିତ ସୋମବଂଶୀ ଶାସନ କାଳର ମୂର୍ତ୍ତି ମଧ୍ୟ ରହିଛି । ମୂର୍ତ୍ତିଗୁଡ଼ିକ ଲାଟେରାଇଟ ବା ମାଙ୍କଡ଼ା ପଥରରେ ତିଆରି ।

## ଅବସ୍ଥିତି 
ଦେଉଳଟି ବାଲେଶ୍ୱର ଜିଲ୍ଲାର ସେରଗଡ଼ ଅନ୍ତର୍ଗତ ଖଜୁରସାହିର ମଧ୍ୟଭାଗରେ ଏକ ଅଳ୍ପ ଉଚ୍ଚ ମୁଣ୍ଡିଆରେ ଅବସ୍ଥିତ । 

## ଦେବଦେବୀ 
ଦେଉଳ ବେଢ଼ାରେ ବିଭିନ୍ନ ଅଲଗା ଅଲଗା ଦେବଦେବୀ ପୂଜିତ ୯ମ ଶତକର ଦେଉଳସବୁ ରହିଛି । ଏଥି ଭିତରେ ବିଶାଳତମ ଓ ମୁଖ୍ୟ ଖଜୁରେଶ୍ୱର ଦେଉଳଟି ଧ୍ୱଂସ ପାଇଯାଇଛି । ଦେଉଳ ବେଢ଼ାରେ ଶିବ ବ୍ୟତୀତ ମହିଷାମର୍ଦ୍ଦିନୀ ଦୁର୍ଗା, ଗଣେଶ, ବୈଷ୍ଣବୀ (ଦୁର୍ଗା ଦେଉଳ ଭିତରେ) ଓ ଏକ ଛୋଟ ଛାତ ତଳେ ପୁରୁଷୋତ୍ତମ ମୂର୍ତ୍ତି ରହିଛି । 

## ଧ୍ୱଂସ 
ମୂଳ ଦେଉଳଟି ଭୁଷୁଡ଼ି ପଡ଼ିବା ପରେ ଏକ ନୂତନ ସିମେଣ୍ଟ ତିଆରି ଦେଉଳ ତୋଳାଯାଇଥିଲା । ଦେଉଳ ପରିସର ମଧ୍ୟରେ ୮ମ ଶତକରେ ତିଆରି ଖାକର ଦେଉଳଟି ଅକ୍ଷୁର୍ଣ୍ଣ ରହିଛି ।

## ପର୍ବପର୍ବାଣି 
ଏହି ଦେଉଳରେ ପାଳିତ ଏକ ମୁଖ୍ୟ ପର୍ବ ହେଉଛି ଜାଗର ଯାତ୍ରା । ଏହି ଦିନ ଦେଉଳ ଆଗ ପଡ଼ିଆରେ ଏକ ମେଳା ପଡ଼ିଥାଏ । ଏହି ମେଳାରେ ଯାତ୍ରା ଓ ଦୋକାନ ବଜାର ଆଦି ଲାଗିଥାଏ ।

## ଗ୍ୟାଲେରି 

A temple among Khajuresvara group of temples, Sergarh, Balasore district, Odisha 01.JPG|ଖଜୁରେଶ୍ୱର ଦେଉଳଗୁଡ଼ିକ ଭିତରୁ ଏକ ଦେଉଳ
A temple among Khajuresvara group of temples, Sergarh, Balasore district, Odisha.JPG|ଖଜୁରେଶ୍ୱର ଦେଉଳଗୁଡ଼ିକ ଭିତରୁ ଏକ ଦେଉଳ
Idols in Khajuresvara group of temples, Sergarh, Balasore district, Odisha.JPG|ଦେଉଳ ବେଢ଼ାରେ ଥିବା କିଛି ମୂର୍ତ୍ତି

## ଆଧାର 
## ଅଧିକ ପଠନ 
* ବାଲେଶ୍ୱର ଜିଲ୍ଲା

ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ବାଲେଶ୍ୱରର ମଠ ମନ୍ଦିର
ଲାରୀ ପେଜ୍

ଲରେନ୍ସ ଲାରି ପେଜ (୨୬/0୩/୧୯୭୩) ଜଣେ ଆମେରିକାର କମ୍ପ୍ୟୁଟର ବିଜ୍ଞାନୀ ଓ ଇଣ୍ଟରନେଟରେ ସର୍ବବୃହତ ଖୋଜାଯନ୍ତ୍ର ଗୁଗଲ  ଓ ଆଲ୍ଫାବେଟ ଆଇ.ଏନ.ସିର ଉଦ୍ଭାବକ ।୧୯୯୬ରେ ଷ୍ଟାନ୍‌ଫୋର୍ଡ଼୍‌ ବିଶ୍ୱବିଦ୍ୟାଳୟର ଦୁଇ ଛାତ୍ର ଲାରି ପେଜ୍‌ ଓ ସର୍ଜି ବ୍ରିନ୍‌ଙ୍କଦ୍ୱାରା ଗୁଗଲ ଆରମ୍ଭ ହୋଇଥିଲା । କାଲିଫର୍ନିଆର ମେନ୍‌ଲୋ ପାର୍କରେ ଥିବା ଜଣେ ବନ୍ଧୁଙ୍କ ଗ୍ୟାରେଜ୍‌ରେ ୭ ସେପ୍ଟେମ୍ବର, ୧୯୯୮ରେ ଗୁଗଲ କମ୍ପାନୀରେ ପରିଣତ ହେଲା । ୧୯୯୯ ଫେବୃଆରୀରେ କାଲିଫର୍ନିଆର ପାଲୋ ଆଲ୍‌ଟୋକୁ କମ୍ପାନୀ ସ୍ଥାନାନ୍ତରିତ ହେଲା । ଏହାର ବର୍ଷେ ପରେ 'ଗୁଗଲ୍‌ପ୍ଲେକ୍ସ' ନାମକ ସ୍ଥାନକୁ ଏହା ଅଣାଗଲା । ସେପ୍ଟେମ୍ବର ୨୦୦୧ରେ ଗୁଗଲର ପୃଷ୍ଟା ତଉଲ (PageRank) ପଦ୍ଧତିକୁ ଆମେରିକୀୟ ପେଟେଣ୍ଟ ମିଳିଲା । ଜୁଲାଇ ୨୦୧୫ରେ ସେ ଆଲ୍ଫାବେଟ୍ ଇନ୍ସ୍ର ସି.ଇ.ଓ  ହେଲେ । ପେଜ୍ XPRIZE ସଙ୍ଗଠନର ସଦସ୍ୟ ଭାବେ କାର୍ଯ୍ୟ କରୁଥିବା ବେଳେ ୨୦୦୪ରେ  National Academy of Engineeringର ମୁଖ୍ୟ ସଦସ୍ୟ ଭାବେ ନିର୍ବାଚିତ ହେଲେ । ପେଜ୍ ୨୦୦୪ରେ ମାର୍କୋନୀ ପୁରସ୍କାର ଜିତିଥିଲେ ।
## ବାଲ୍ୟ ଜୀବନୀ
ପେଜ୍ ଆମେରିକାର ମିଚିଗାନାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା କାର୍ଲ ଭିନ୍ସେଣ୍ଟ ପେଜ କମ୍ପ୍ୟୁଟରରେ ପି.ଏଚ.ଡି କରିଥିଲେ । ସେ  Michigan State Universityରେ କମ୍ପ୍ୟୁଟର ବିଜ୍ଞାନର ପ୍ରଫେସର୍ ଥିଲେ । ପେଜ୍ଙ୍କ ମା ଗ୍ଲୋରିଆ ମିଚିଗାନାର Lyman Briggs Collegeରେ କମ୍ପ୍ୟୁଟର ପ୍ରୋଗ୍ରାମିଙ୍ଗର  ଅଧ୍ୟାପକ ଥିଲେ ।
ପେଜ୍ ପ୍ରଥମେ ୬ ବର୍ଷ ବୟସରେ କମ୍ପ୍ୟୁଟର ପ୍ରତି ଆକର୍ଷିତ ହୋଇଥିଲେ । ସେ Okemosର [en.Montessori] (ବର୍ତ୍ତମାନର Montessori Radmoor)ବିଦ୍ୟାଳୟରେ ୧୯୭୫ରୁ ୧୯୭୩ ଓ ୧୯୯୧ରେ East Lansing High Schoolରୁ ସ୍ନାତକ ପ୍ରାପ୍ତି ହୋଇଥିଲେ । ସେ  ମିଚିଗାନା ବିଶ୍ୱବିଦ୍ୟାଳୟରେ କମ୍ପ୍ୟୁଟର ବିଜ୍ଞାନରେ ବ୍ୟାଚେଲର୍ ଓ ଷ୍ଟାନ୍ମ୍ଫୋର୍ଡରୁ ମାଷ୍ଟର ଡିଗ୍ରୀ ହାସଲ କରିଥିଲେ । ମିଚିଗାନା ବବିଶ୍ୱବିଦ୍ୟାଳୟରେ ଅଧ୍ୟୟନ କରୁଥିବା ବେଳେ ଲେଗୋ ବ୍ରିକ୍ସ୍ ବ୍ୟବହାର କରି ଇଙ୍କ୍ ଜେଟ୍ ପ୍ରିଣ୍ଟର ତିଆରି କରିଥିଲେ ଓ ସ୍କୁଲ ବସ୍ ଗୁଡିକୁ "ପି ଆର ଟି‌" (ପର୍ସନାଲ ରାପିଡ୍ ଟ୍ରାନ୍ସିଟ୍ ସିଷ୍ଟମ )(ବିନା ଚାଳକରେ ଚାଲୁଥିବା ଯାନ)ଦ୍ୱାରା ପରିଚାଳିତ ପାଇଁ ପ୍ରସ୍ତାବ ଆଣିଥିଲେ । ସେ ବ୍ୟବସାୟ ପାଇଁ music synthesizer ସଫ୍ଟୋଓୟାରର ମଧ୍ୟ ଜୋଜନା କରିଥିଲେ । 
## ଅନ୍ୟାନ୍ୟ
ପେଜ୍ ଟେଲ୍ସା ମୋଟର୍ସର ଏକ ପୁଞ୍ଜି ନିବେଶକ ଥିଲେ । ସେ ଗୁଗଲ.ଓଆରଜିରୁ ଅର୍ଥ ଆନିଣି ପୁଞ୍ଜି ନିବେଶ କରୁଥିେ। ସାମାଜିକ ଓ ଅର୍ଥନୀତୀକୁ ପ୍ରଭାବ କରୁଥିବା ଉଚ୍ଚସ୍ତରୀୟ ବ୍ୟବସ୍ଥାକୁ ପ୍ରଯୁକ୍ତିବିଦ୍ୟାଦ୍ୱାରା କିପରି ଉନ୍ନତ୍ତ କରିଯାଇପାରିବ ସେ ବିଷୟରେ ମଧ୍ୟ କହିଥିଲେ । 
## ବ୍ୟକ୍ତିଗତ ଜୀବନ
ରିଚାର୍ଡ ବ୍ରାନସନ୍‌ଙ୍କ ଦ୍ୱୀପ କାରିବିଆନର ଲୁଚିଣ୍ଦା ସାଉଥୱର୍ଥଙ୍କୁ ୨୦୦୭ରେ ବିବାହ କରିଥିଲେ । ସାଉଥୱର୍ଥ ଜଣେ ବୈଜ୍ଞ୍ୟାନିକ ଓ ଅଭିନେତ୍ରୀ କ୍ୟାରୀ ସାଉଥୱର୍ଥଙ୍କ ଭଉଣୀ ଥିଲେ । ତାଙ୍କର ପ୍ରଥମ ସନ୍ତାନ ୨୦୦୯ ଓ ଦ୍ୱିତୀୟ ସନ୍ତାନ ୨୦୧୧ରେ ଜନ୍ମଗ୍ରହଣ କରିଥିଲେ ।
## ଆଧାର
ଶ୍ରେଣୀ:୧୯୭୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କମ୍ପ୍ୟୁଟର ବିଜ୍ଞାନ
ଶ୍ରେଣୀ:ଇଣ୍ଟରନେଟ
ବବ୍‌ଲି

**ଅଭିପ୍ସା ପଣ୍ଡା** (ଜନ୍ମ: ୮ ଫେବୃଆରୀ ୧୯୯୫) ଜଣେ ଓଡ଼ିଆ ଆଲବମ୍ ଏବଂ କଥାଚିତ୍ର ଅଭିନେତ୍ରୀ, ଯିଏକି ଓଡ଼ିଆ କଥାଚିତ୍ର ଜଗତରେ **ବ‌ବ୍‌ଲି** ନାମରେ ଜଣାଶୁଣା । ସେ ମୟୂରଭଞ୍ଜ ଜିଲ୍ଲାର ବାରିପଦାରେ ଜନ୍ମଗ୍ରହଣ କରିଥିଲେ । ଛୋଟବେଳୁ ସେ ଓଡ଼ିଆ ଆଲବମ୍‌ରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୦୯ରେ ଓଡ଼ିଆ କଥାଚିତ୍ର କେଉଁ ଦୁନିଆରୁ ଆସିଲ ବନ୍ଧୁ କଥାଚିତ୍ରରେ ଏକ ସ‌ହକାରୀ ଭୂମିକାରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । । ୨୦୧୦ରେ ଆଖି ପଲକରେ ତୁ ଚଳଚ୍ଚିତ୍ରରେ ବବ୍‌ଲି ନାୟିକା ଭାବରେ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ
ଅଭିପ୍ସାଙ୍କ ଜନ୍ମ ମୟୂରଭଞ୍ଜର ବାରିପଦାରେ ଫେବୃୟାରୀ ୮ରେ ହୋଇଥିଲା ।  ସେ ତାଙ୍କ ପିତାମାତାଙ୍କର ଦ୍ୱିତୀୟ ସନ୍ତାନ ଥିଲେ । ଘରେ ସାନ ଥିବାରୁ ତାଙ୍କ ନାମ ତାଙ୍କ ମାଆ ପ୍ରଥମେ ବାର୍ବି ରଖିଥିଲେ ହେଲେ ପରବର୍ତ୍ତୀ ସମୟରେ ସାଙ୍ଗମାନଙ୍କଦ୍ୱାରା ଏହି ନାମ ପରିବର୍ତ୍ତୀତ ହୋଇ ବବ୍‌ଲିରେ ପରିଣତ ହୋଇଥିଲା । ନିଜର ମାଆଙ୍କୁ ନିଜର ଆଦର୍ଶ ଓ ପ୍ରେରଣା ଭାବେ ମାନୁଥିବା ବବ୍‌ଲି ଛୋଟବେଳୁ ନୃତ୍ୟପ୍ରତି ଆକର୍ଷିତ ଥିଲେ । ୨୦୧୧ମସିହାରେ ବବ୍‌ଲି ବାରିପଦାର ଏମ୍.କେ.ସି ଉଚ୍ଚବିଦ୍ୟାଳୟରୁ ମାଟ୍ରିକ ପାସ୍ କରିଥିଲେ । ଏହାପରେ ସେ ୨୦୧୩ରେ ସେ ବାରିପଦାର ଏମ୍.ପି.ସେ ଜୁନିଅର କଲେଜରୁ ଦ୍ୱାଦଶ ପାସ୍ କରିଥିଲେ ।

ବବ୍‌ଲି ୨୦୧୫ରେ କଥାଚିତ୍ର ପ୍ରଯୋଜକ ରାଜେଶ ମଲ୍ଲିକଙ୍କୁ ବିବାହ କରିଥିଲେ ।

## କଥାଚିତ୍ର ଜୀବନ
ବବ୍‌ଲି ସପ୍ତମ ଶ୍ରେଣୀରେ ପଢ଼ୁଥିବା ବେଳେ ଜଣେ ଓଡ଼ିଆ ଆଲବମ୍ ନିର୍ଦ୍ଦେଶକଙ୍କ କଥାରେ ଆଲବମ୍ ଜଗତରେ ପ୍ରବେଶ କରିଥିଲେ । ତାଙ୍କ ଅଭିନୀତ ଓଡ଼ିଆ ଅଲବମ୍ 'ସାଧବ ବୋହୁ' ସବୁ ଓଡ଼ିଆଙ୍କ ପାଖରେ ବେଶ୍ ଆଦୃତ ହୋଇଥିଲା ।

୨୦୦୯ ମସିହାରେ ତାଙ୍କୁ କେଉଁ ଦୁନିଆରୁ ଆସିଲ ବନ୍ଧୁ ଚଳଚ୍ଚିତ୍ରରେ ଏକ ସ‌ହକାରୀ ଭୂମିକା ମିଳିଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ସବ୍ୟସାଚୀ ମିଶ୍ର ଏବଂ ଅର୍ଚ୍ଚିତା ସାହୁ ଅଭିନୟ କରିଥିଲେ । ବବ୍‌ଲି ବୁଦ୍ଧାଦିତ୍ୟ ମହାନ୍ତିଙ୍କ ବନ୍ଧୁ ଭାବରେ ଏହି କଥାଚିତ୍ରଟିରେ ଅଭିନୟ କରିଥିଲେ । 

୨୦୧୦ରେ ବବ୍‌ଲି ନାୟକ ସବ୍ୟସାଚୀ ମିଶ୍ରଙ୍କ ସ‌ହ ଆଖି ପଲକରେ ତୁ ଚଳଚ୍ଚିତ୍ରରେ ନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ପାଇଁ ବବ୍‌ଲିଙ୍କୁ ସୁଯୋଗ ଦେଇଥିଲେ ନିର୍ଦ୍ଦେଶକ ରବୀନ୍ଦ୍ର ପ୍ରଧାନ । 

୨୦୧୨ରେ ସେ ଜୟପ୍ରକାଶ ମହାନ୍ତିଙ୍କ ନିର୍ଦ୍ଦେଶିତ କଥାଚିତ୍ର ବ୍ୟାଡ଼୍ ଗାର୍ଲରେ ଅଭିନୟ କରିଥିଲେ ।

୨୦୧୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର ଟିକେ ଅନାଡ଼ି ପୂରା ଖିଲାଡ଼ିରେ ବବ୍‌ଲି ନାୟିକା ଭାବରେ ଅଭିନୟ କରିଥିଲେ ।

## ଅଭିନୀତ ଓଡ଼ିଆ କଥାଚିତ୍ର
## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ସରଳା ପତ୍ରୀ

**ସରଳା ପତ୍ରୀ** ଜଣେ ଓଡ଼ିଆ ଶିଶୁ ସାହିତ୍ୟିକା । ସେ *ନନ୍ଦନକାନନ* ଶିଶୁ ପତ୍ରିକାର ସମ୍ପାଦକ । ତାଙ୍କ ରଚିତ *ଆମେ ସବୁ ଏକ* ବହି ପାଇଁ ସେ ୧୯୯୪ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ।

## ପ୍ରାରମ୍ଭିକ ଜୀବନ 
ପତ୍ରୀ ୧୯୪୧ ମସିହା ଡିସେମ୍ବର ୧୫ ତାରିଖରେ ଓଡ଼ିଶାର କଟକରେ ଜନ୍ମଲାଭ କରିଥିଲେ । ସେ ରେଭେନ୍ସା ବାଳିକା ବିଦ୍ୟାଳୟରେ ସ୍କୁଲ ଓ ଉତ୍କଳ ବିଶ୍ୱବିଦ୍ୟାଳୟରୁ ଉଚ୍ଚତର ଶିକ୍ଷାଲାଭ କରିଥିଲେ ।

## ସାହିତ୍ୟ ରଚନା 
ସରଳା ନିଜେ ଓଡ଼ିଆ ଶିଶୁସାହିତ୍ୟ ରଚନା ସହିତ ୧୯୮୮ ମସିହାରୁ ଶିଶୁ ସାହିତ୍ୟ ପତ୍ରିକା *ନନ୍ଦନକାନନ* ପତ୍ରିକା ପ୍ରକାଶ କରିଆସୁଛନ୍ତି ।

## ରଚନାବଳୀ 
* *ଧଳା ଠେକୁଆ*
* *ଆମେ ସବୁ ଏକ*
* *କୁହୁକ ମୁଣି*
* *କୁମୁନ ଓ ନୀଳପରୀ*
* *ଚିତ୍ର କାହାଣୀ*
* *କୁନି ରୋବଟ୍*
* *ପ୍ରଜାପତି ତୁ ଉଡ଼ିଯା*
* *ଟିକି ଝିଅ ଲତା*
* *ଖେଳନା କୁକୁର*
* *ଟିକନ୍ ଓ ଟିଙ୍କଲ୍*
* *ଟିକି ବୈଜ୍ଞାନିକ*
* *ଦେଶ ସେବା*
* *ସୁନା ବତକ*

## ପୁରସ୍କାର 
ସରଳା ପତ୍ରୀ ତାଙ୍କର ଶିଶୁ ସାହିତ୍ୟ ବହି *ଆମେ ସବୁ ଏକ*ର ରଚନା ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ ।

## ଆଧାର 
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଶ୍ରେଣୀ: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:କଟକ ଜିଲ୍ଲାର ଲୋକ
ସୁନ୍ଦର ପିଚାଇ

**ପିଚାଇ ସୁନ୍ଦରରାଜନ୍** (ଜନ୍ମ: ୧୨ ଜୁଲାଇ ୧୯୭୨, **ସୁନ୍ଦର ପିଚାଇ** ନାମରେ ପରିଚିତ) ଭାରତୀୟ ବଂଶୋଦ୍ଭବ ଆମେରିକୀୟ ବ୍ୟବସାୟ କାର୍ଯ୍ୟନିର୍ବାହୀ । ସେ ଆଲଫାବେଟ୍ ଇନକର୍ପୋରେଟେଡ୍ ଏବଂ ଏହାର ସହାୟକ ସଂସ୍ଥା ଗୁଗୁଲର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ (ସିଇଓ) ।

ସେ ଜଣେ ମ୍ୟାଟେରିଆଲ ଇଞ୍ଜିନିୟର ଭାବରେ ନିଜର କ୍ୟାରିୟର ଆରମ୍ଭ କରିଥିଲେ । ମ୍ୟାନେଜମେଣ୍ଟ କନସଲଟିଂ ଫାର୍ମ ମ୍ୟାକିଞ୍ଜି ଆଣ୍ଡ କମ୍ପାନୀରେ ଅଳ୍ପ ସମୟ ରହିବା ପରେ ସେ ୨୦୦୪ରେ ଗୁଗୁଲରେ ଯୋଗ ଦେଇଥିଲେ । ସେଠାରେ ସେ ଗୁଗୁଲ କ୍ରୋମ ଏବଂ କ୍ରୋମଓଏସ ସମେତ ଗୁଗୁଲର କ୍ଲାଏଣ୍ଟ ସଫ୍ଟୱେର ଉତ୍ପାଦସମୂହର ପରିଚାଳନା ଏବଂ ଉଦ୍ଭାବନର ନେତୃତ୍ୱ ନେଇଥିଲେ ଏବଂ ଗୁଗୁଲ ଡ୍ରାଇଭ ପାଇଁ ମୁଖ୍ୟତଃ ଦାୟୀ ଥିଲେ । ଏହାବ୍ୟତୀତ ସେ ଜିମେଲ ଓ ଗୁଗୁଲ ମ୍ୟାପ୍ସ ଭଳି ଅନ୍ୟନ୍ୟ ଆପ୍ଲିକେସନର ବିକାଶ ତଦାରଖ କରିଥିଲେ । ୨୦୧୦ରେ ପିଚାଇ ଗୁଗୁଲଦ୍ୱାରା ନୂତନ ଭିଡିଓ କୋଡେକ ଭିପି୮ର ଓପନ ସୋର୍ସିଂ ଘୋଷଣା କରିଥିଲେ ଏବଂ ନୂତନ ଭିଡିଓ ଫର୍ମାଟ ୱେବଏମ ଆରମ୍ଭ କରିଥିଲେ । କ୍ରୋମବୁକ ୨୦୧୨ରେ ମୁକ୍ତିଲାଭ କରିଥିଲା । ୨୦୧୩ମସିହାରେ ପିଚାଇ ଗୁଗୁଲ୍ ଉତ୍ପାଦ ତାଲିକାରେ ଆଣ୍ଡ୍ରଏଡ଼କୁ ଯୋଡ଼ିଥିଲେ ।

## ପ୍ରାଥମିକ ଜୀବନ
ପିଚାଇ ଭାରତର ତାମିଲନାଡୁର ମଦୁରାଇଠାରେ ଏକ ତାମିଲ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ମାତା ଲକ୍ଷ୍ମୀ ଜଣେ ଷ୍ଟେନୋଗ୍ରାଫର ଥିଲେ ଏବଂ ତାଙ୍କ ପିତା ରେଗୁନାଥ ପିଚାଇ ବ୍ରିଟିଶ କମ୍ପାନି ଜିଇସିରେ ଇଲେକ୍ଟ୍ରିକାଲ ଇଞ୍ଜିନିୟର ଥିଲେ । ତାଙ୍କ ପିତାଙ୍କର ଏକ ବୈଦ୍ୟୁତିକ ଯନ୍ତ୍ରାଂଶ ଉତ୍ପାଦନ କାରଖାନା ମଧ୍ୟ ଥିଲା ।

ପିଚାଇ ଚେନ୍ନାଇର ଅଶୋକ ନଗରର ଜବାହର ବିଦ୍ୟାଳୟ ଉଚ୍ଚ ମାଧ୍ୟମିକ ବିଦ୍ୟାଳୟରେ ବିଦ୍ୟାଳୟ ଶିକ୍ଷା ଶେଷ କରିଥିଲେ ଏବଂ ଭାରତୀୟ ପ୍ରଯୁକ୍ତି ବିଦ୍ୟା ପ୍ରତିଷ୍ଠାନ ମାଡ୍ରାସର ବନବାଣୀ ବିଦ୍ୟାଳୟରୁ ଦ୍ୱାଦଶ ଶ୍ରେଣୀ ଶେଷ କରିଥିଲେ । ପରେ ସେ ଭାରତୀୟ ପ୍ରଯୁକ୍ତି ବିଦ୍ୟା ପ୍ରତିଷ୍ଠାନ ଖଡ଼ଗପୁରରୁ ମେଟାଲର୍ଜିକାଲ ଇଞ୍ଜିନିୟରିଂରେ ଡିଗ୍ରୀ ହାସଲ କରିଥିଲେ । ସେ ସେହି ଅନୁଷ୍ଠାନର ଜଣେ ବିଶିଷ୍ଟ ପୂର୍ବତନ ଛାତ୍ର । ସେ ଷ୍ଟାନଫୋର୍ଡ ବିଶ୍ୱବିଦ୍ୟାଳୟରୁ ପଦାର୍ଥ ବିଜ୍ଞାନ ଏବଂ ଇଞ୍ଜିନିୟରିଂରେ ଏମଏସ ଏବଂ ପେନସିଲଭାନିଆ ବିଶ୍ୱବିଦ୍ୟାଳୟର ୱାର୍ଟନ ସ୍କୁଲରୁ ଏମବିଏ ଡିଗ୍ରୀ ହାସଲ କରିଥିଲେ । ସେଠାରେ ତାଙ୍କୁ ଯଥାକ୍ରମେ ସିବେଲ ସ୍କଲାର ଏବଂ ପାଲମର ସ୍କଲାର ନାମ ଦିଆଯାଇଥିଲା ।

## ବୃତ୍ତିଗତ ଜୀବନ
ସୁନ୍ଦର ପିଚାଇ ଅପ୍ଲାଏଡ଼ ମ୍ୟାଟେରିଆଲସଠାରେ ବୈଷୟିକ ବିଜ୍ଞାନ ଏବଂ ପ୍ରଡକ୍ଟ ମ୍ୟାନେଜମେଣ୍ଟ କ୍ଷେତ୍ରରେ ଏବଂ ମ୍ୟାକିଞ୍ଜି ଆଣ୍ଡ କମ୍ପାନୀରେ ମ୍ୟାନେଜମେଣ୍ଟ କଂସଲଟିଙ୍ଗ କ୍ଷେତ୍ରରେ କାମ କରିସାରିଛନ୍ତି । 

### ଗୁଗୁଲ
ପିଚାଇ ୨୦୦୪ରେ ଗୁଗୁଲରେ ଯୋଗ ଦେଇଥିଲେ । ସେଠାରେ ସେ ଉତ୍ପାଦ ପରିଚାଳନା ଏବଂ ଉଦ୍ଭାବନ କ୍ଷେତ୍ରରେ କାମ କରିଥିଲେ, ଯେଉଁଥିରୁ ଗୁଗୁଲ କ୍ରୋମ୍ ଏବଂ କ୍ରୋମ୍ ଅପରେଟିଂ ସିଷ୍ଟମ ଅନ୍ୟତମ । ଗୁଗୁଲ ଡ୍ରାଇଭରେ ମଧ୍ୟ ତାଙ୍କର ବହୁତ ଅବଦାନ ରହିଛି । ଏହା ପରେ ସେ ଗୁଗୁଲର ଅନ୍ୟ ଉତ୍ପାଦର ଉତ୍ପାଦନରେ ଯୋଗଦେଇଥିଲେ । ୧୯ ନଭେମ୍ବର, ୨୦୦୯ରେ ସେ କ୍ରୋମ୍ ଅପରେଟିଂ ସିଷ୍ଟମ ଏବଂ କ୍ରୋମ୍ ବୁକ ସମ୍ପର୍କରେ ବିଶ୍ୱ ବାସୀଙ୍କୁ ଜଣାଇ ଥିଲେ ।

୧୩ ମାର୍ଚ୍ଚ, ୨୦୧୩ରେ ପିଚାଇଙ୍କ କର୍ମ ଜୀବନରେ ଆଣ୍ଡ୍ରୋଏଡର ଆଗମନ ହୋଇଥିଲା । ୧୦ ଅଗଷ୍ଟ, ୨୦୧୫ରେ ସେ ଗୁଗୁଲର ସି.ଇ.ଓ. ଭାବେ ଯୋଗଦେଇଥିଲେ ।

## ବ୍ୟକ୍ତିଗତ ଜୀବନ
ସୁନ୍ଦର ପିଚାଇ ଅଞ୍ଜଲୀ ହାରିୟାଣୀଙ୍କୁ ବିବାହ କରିଛନ୍ତି, ଯେକି ତାଙ୍କର ସହପାଠୀ ଏବଂ ଭାରତୀୟ ପ୍ରଯୁକ୍ତି ବିଦ୍ୟା ପ୍ରତିଷ୍ଠାନ ଖଡ଼ଗପୁରରୁ ରସାୟନ ବିଜ୍ଞାନର ଛାତ୍ର । ସୁନ୍ଦର ପିଚାଇଙ୍କର ଦୁଇଟି ସନ୍ତାନ ସନ୍ତତୀ ଅଛନ୍ତି ।

## ଆଧାର
ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ମିଡାଜୋଲାମ୍

**ମିଡାଜୋଲାମ୍**, ବ୍ୟବସାୟୀକ ନାମ **ଭର୍ସ୍‌ଡ୍** ଏକ ନିଶ୍ଚେତକ ଔଷଧ, ନିଦ୍ରାହୀନତା ଓ ସାଇକୋମୋଟୋର ଉତ୍ତେଜନା ନିମନ୍ତେ ବ୍ୟବ‌ହାର କରାଯାଏ । ଏହା ଉଦ୍‌ବିଗ୍‌ନତା କମାଏ, ନିଦ କରାଏ ଓ ନୂଆ ସ୍ମୃତି ରକ୍ଷା କରିବାରେ ଅପାରଗ କରାଏ । ଏହା ପାଟିରେ ଦିଆଯାଏ, ଶୀରାରେ, ମାଂସପେଶୀରେ ଦିଆଯାଏ ଓ ବକାଲ ଆଡମିନିସ୍ଟ୍ରେସନ କରାଯାଏ ।  ଗର୍ଭାବସ୍ଥାରେ ସଙ୍କଟର ପ୍ରମାଣ ମିଳେ କିନ୍ତୁ ସ୍ତନ୍ୟପାନ ସମୟରେ ଗୋଟିଏ ଡୋଜ ଦେବାରେ କୌଣସି ହାନୀ ହେବ ପ୍ରମାଣ ମିଳିନାହିଁ ।  ଏହା ବେଞ୍ଜୋଡାଏଜେପିନ୍ ଦଳର ଔଷଧ ଓ ଜିଏବିଏ ନିଉରୋଟ୍ରାନ୍‌ସମିଟର (GABA neurotransmitter) କାମ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।   ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଏହାର ଏକ ଭାଏଲ ପିଛା ହୋଲସେଲ ମୂଲ୍ୟ ପ୍ରାୟ ୦.୩୫ ଆମେରିକୀୟ ଡଲାର । ଅନେକ ଦେଶମାନଙ୍କରେ ଏହା ଏକ ନିୟନ୍ତ୍ରିତ ପଦାର୍ଥ । 

## ଆଧାର 
ଶ୍ରେଣୀ:ଔଷଧ
ଜନ୍ ଡାଲଟନ୍

# **ଜନ୍ ଡାଲଟନ୍** (ଜନ୍ମ: ୬ ସେପ୍ଟେମ୍ବର ୧୭୬୬) ଜଣେ ଇଂରେଜ ରସାୟନବିଦ୍, ପଦାର୍ଥବିଜ୍ଞାନୀ ଓ ପାଣିପାଗ ବିଶେଷଜ୍ଞ (Meteorologist) ଥିଲେ । ଡାଲଟନ୍ ତାଙ୍କର ପରମାଣୁ ତତ୍ତ୍ୱ ପାଇଁ ସବୁଠୁ ଅଧିକ ଜଣାଶୁଣା । ବର୍ଣ୍ଣାନ୍ଧତା (colour blindness) ସମ୍ପର୍କିତ ତାଙ୍କ ଗବେଷଣାକୁ କେତେକ ଡାଲଟନ୍-ବାଦ (Daltonism) ବୋଲି କହିଥାନ୍ତି ।

## ବାଲ୍ୟକାଳ ଓ ଶିକ୍ଷା 
ଜନ୍ ଡାଲଟନ୍ ଇଂଲଣ୍ଡର କମ୍ବରଲ୍ୟାଣ୍ଡଠାରେ କକରମାଉଥ ନିକଟସ୍ଥ ଇଗଲ୍ସଫିଲ୍ଡଠାରେ ଏକ କ୍ୱାକର ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ତନ୍ତୀ ଥିଲେ । ସେ ତାଙ୍କ ବାପାଙ୍କଠାରୁ ଓ ପାର୍ଡସ ହଲ ଗାଁ ପାଖରେ ଥିବା ଏକ ଘରୋଇ ସ୍କୁଲ ଚଳାଉଥିବା କ୍ୱାକର ଜନ ଫ୍ଲେଚରଙ୍କଠାରୁ ପ୍ରାଥମିକ ଶିକ୍ଷା ଲାଭକରିଥଲେ । ପରିବାର ଗରିବ ଥିବାରୁ ତାଙ୍କୁ ଆଉ ପଢ଼ିବା ପାଇଁ ସାହାଯ୍ୟ ମିଳିଲାନି । ସେ ୧୦ ବର୍ଷରେ ଗୋଟେ ସ୍କୁଲରେ ଶିକ୍ଷକ ଭାବରେ ପଢ଼େଇବା ଆରମ୍ଭ କଲେ । ୨୩ ବର୍ଷ ବୟସରେ ସେ ଆଇନ ଓ ମେଡ଼ିସିନ ଉପରେ ପଢ଼ିଲେ । ତା'ପରେ ସେ ଏକ ଇଂରାଜୀ ବିଶ୍ୱବିଦ୍ୟାଳୟରେ ଯୋଗ ଦେଲେ ଓ ସେଠାରେ ବିଜ୍ଞାନ ଉପରେ ବହୁତ ଜ୍ଞାନ ପାଇଲେ । ଯେତେବେଳେ କଲେଜର ଆର୍ଥକ ସମସ୍ୟା ଆସିଲା ସେ କଲେଜ ଛାଡି ଏକ ନିଜର ଘରୋଇ ଟିଉସନ୍ ଆରମ୍ଭ କଲେ ।

## କର୍ମ ଜୀବନ
ଡାଲଟନ୍ ତାଙ୍କର ପ୍ରଥମ ରଚନା ୧୭୯୩ ମସିହାରେ ପାଣିପାଗ ସମ୍ବନ୍ଧୀୟ କରିଥିଲେ ଯେତେବେଳେ ତାଙ୍କୁ ମାତ୍ର ୨୭ ବର୍ଷ ହେଇଥଲା । ଆଉ ଡାଲଟନ ଦୃଷ୍ଟିଶକ୍ତି ଉପରେ ଏକ ନୂଆ ମତ ପ୍ରକାଶ କରିଥଲେ ।

## ବ୍ୟକ୍ତିଗତ ଜୀବନ
* ଡାଲଟନ୍ ବାହା ଜମା ହେଇନଥିଲେ ଓ ତାଙ୍କର ବହୁତ କମ୍ ସାଙ୍ଗ ଥିଲେ
*

ଶ୍ରେଣୀ:ପଦାର୍ଥ ବିଜ୍ଞାନୀ
ନାଇଟ୍ରୋଫୁରାଣ୍ଟଏନ

**ନାଇଟ୍ରୋଫୁରାଣ୍ଟଏନ**, (ଯାହାର ଏକ ବ୍ୟବସାୟୀକ ନାମ **ମାକ୍ରୋବିଡ**) ଏକ ଆଣ୍ଟିବାୟୋଟିକ ଯାହା ମୂତ୍ରାଶୟ ସଂକ୍ରମଣରେ ବ୍ୟବ‌ହାର କରାଯାଏ ।  ଏହା ବୃକ୍‌କ ସଂକ୍ରମଣରେ କାମ କରେନି । ପାଟିରେ ଏହା ଖାଇବାକୁ ଦିଆଯାଏ ।  ଏହା ଜୀବାଣୁର ମୃତ୍ୟୁ ନ କରି ତାହାର ବୃଦ୍ଧି କମେଇ ଦିଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ।  ଆମେରିକାରେ ଏହାର ଦଶ ଦିନ ବ୍ୟବ‌ହାରର ଖର୍ଚ୍ଚ ୬୦ ଆମେରିକୀୟ ଡଲାର । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଆଣ୍ଟିବାୟୋଟିକ ଔଷଧ
ଟ୍ରାଇମେଥୋପ୍ରିମ

**ଟ୍ରାଇମେଥୋପ୍ରିମ** ଏକ ପ୍ରକାର ଆଣ୍ଟିବାୟୋଟିକ ଯାହା ମୂଖ୍ୟତଃ ମୁତ୍ରପଥ ସଂକ୍ରମଣର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଅନ୍ୟ ରୋଗ ଯଥା:- ତୀବ୍ର ମଧ୍ୟ କର୍ଣ୍ଣ ସଂକ୍ରମଣ ଓ ପର୍ଯ୍ୟଟକ ତରଳ ଝାଡ଼ା ନିମନ୍ତେ ମଧ୍ୟ ବ୍ୟବ‌ହାର କରାଯାଏ । ଏଚଆଇବି ରୋଗୀଙ୍କର ନିମୋସିସ୍ଟକ ନିମୋନିଆ ହୋଇଥିଲେ ଟ୍ରାଇମେଥୋପ୍ରିମ ସ‌ହିତ ସଲଫାମେଥୋକ୍‌ସାଜୋଲ ବା ଡାପସୋନ ମିଶେଇ ଦିଆଯାଏ । ଏହି ଔଷଧ ଖାଇବାକୁ ଦିଆଯାଏ । ଜୀବାଣୁ ଦେହରେ ଫୋଲେଟ ମେଟାବୋଲିଜ୍ମ ପ୍ରତିରୋଧ କରି ଏହା ତାହାକୁ ମାରିଦିଏ ।ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ ।  ଆମେରିକାରେ ଏହାର ୧୦ ଦିନର ଖର୍ଚ୍ଚ ୨୧ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଆଣ୍ଟିବାୟୋଟିକ